title: Maisemapylväs

text: "Antinportti" on Antti Nurmesniemen suunnittelema maisemapylväs Hämeenlinnassa. Pylväs on pystytetty vuonna 1999 ja se sijaitsee valtateiden 3 ja 10:n risteyksessä Hattelmalassa.


title: Maisemapylväs

text: "Illuusio" on EPV Energia Oy:n (entinen Etelä-Pohjanmaan Voima Oy:n) voimajohtopylväs, joka sijaitsee Vaasassa Palosaaren sillan kupeessa vanhan voimalaitoksen pihassa. Pylvään muotoilijat ovat sisustusarkkitehdit Jorma Valkama ja Ari Jääskö Konehuone Sisustusarkkitehdeista. Pylväs on kierteinen pylväs, joka on verhoiltu eloksoiduilla alumiinilevyillä. Se on valaistu, valaistussuunnittelija on Ilkka Volanen. Kierteisen muodon lähtökohtana oli, että pylväästä alas tulevat kaapelit eivät saa tulla alas suorina. Johtojen alastulo päätettiin toteuttaa kierteisenä ja se antoi muodon koko pylväälle, kertoo suunnittelija Valkama. Illuusio-pylväs on valaistu LED-valoin. Illuusio-maisemapylväs on pystytetty vuonna 2007. Sen korkeus on 50 metriä ja sen runko on sinkittyä terästä.


title: Maisemapylväs

text: Saman vanhan sähkölaitoksen pihasta lähtee voimajohtolinja Pohjoisen Kaupunginselän yli Vaskiluotoon. Sen vanhat pylväät olivat ristikkorakenteisia, johdon toinen pylväs oli meripylväs. Kolme Vaasan keskustasta lukien ensimmäistä pylvästä vaihdettiin uusiin maisemapylväisiin siirtotehovajeen ja meripylvään perustuksen huonon kunnon takia. Uudet pylväät ovat teräsrakenteisia vapaasti seisovia kartiopylväitä. Pylväiden orsien muotoilussa on esikuvana ollut lokin siivet. Meripylväälle rakennettiin keinosaari. Pylväiden nosto- ja johdotustyöt tehtiin touko–kesäkuussa 2014, meripylvään perustus oli tehty edellisenä vuonna. Pylväät ovat väriltään siniset.


title: Maisemapylväs

text: 2000-luvun alussa Oulun Kaakkuriin valmistuneen kahdeksan pylvään sarjan on suunnitellut Studio Nurmesniemi. Kuuteen lisättiin valaistus, jonka taiteellisesta suunnittelusta ovat vastanneet sisustusarkkitehti Jorma Valkama ja valaistussuunnittelija Ilkka Volanen.


title: Maisemapylväs

text: "Keltanokat" ovat Turun Hirvensalossa sijaitsevat Suomen ensimmäiset maisemapylväät, ja ne kuuluvat Turku Energialle. Pylväät on pystytetty turkulaisen Pro Cultura -säätiön ympäristöprojektin osana vuonna 1995. Pylväät sijaitsevat Hirvensalon saaressa merellisessä maisemassa metsän reunassa. Pylväiden kapeuden ansiota myös johtokuja on kapea. Pylväitä on kuusi, ja ne ovat sinkittyä terästä. Niiden korkeus on noin 20 metristä liki 30 metriin. Pylväät on suunnitellut Studio Nurmesniemi.


title: Maisemapylväs

text: Sisustusarkkitehti Jorma Valkaman suunnittelema nimetön Fingridin maisemapylväs valtatie 2:lla Vihdin Nummelan liittymässä on turkoosin eri sävyin maalatuin Composer-levyin päällystetty voimajohtopylväs. Composer-levyt ovat teräskasetteja, jotka muodostuvat kahdesta erillisestä teräslevystä, Kasetit suunniteltiin erityisesti Nummelan pylvästä varten.


title: Maisemapylväs

text: Valaistuksen on suunnitellut valaistussuunnittelija Ilkka Volanen, joka on alun perin teatterivalaistusten suunnittelija.


title: Maisemapylväs

text: "Pirkanpylväs" on Fingridin Ulvilan ja Kangasalan välisen 400 kV voimajohtolinjan pylväs Lempäälässä valtatie 3:n varrella. Pylvään on suunnitellut sisustusarkkitehti Jorma Valkama. Valaistuksen on suunnitellut valaistussuunnittelija Ilkka Volanen.


title: Maisemapylväs

text: "Sinikurjet" on kolmen maisemapylvään ryhmä Espoon Karhusuon kaupunginosassa valtatie 1:n ja Kehä III:n risteyksessä. Laajaan ja vilkkaaseen eritasoliittymään vuonna 1995 pystytetyn pylväsryhmän on suunnitellut professori Antti Nurmesniemi, ja sen rakennesuunnittelusta vastasi Matti Ollila. Pylväiden kokonaiskorkeus on 34 metriä. Ne kannattavat Fingridin kantaverkon 400 kV voimajohtoa. Pylväsryhmä valittiin Vuoden 1995 teräsrakenteeksi.


title: Maisemapylväs

text: "Viikin Keltakoipi" on Helen Sähköverkon portaalityyppinen maisemapylväs Viikimäen 110 kV sähköasemalla Lahdenväylän vieressä Helsingin Viikinrannassa. Vanhan avokytkinaseman paikalle rakennettiin uudisrakennus, ja maisemapylväs on aseman ja Lahdenväylän välissä ja näkyy paitsi moottoritielle myös kauas ympäristöön. Kuumasinkittyä terästä oleva pylväs on maalattu kirkkaan keltaiseksi ja lisäksi lakattu, jotta sen kestoikä olisi mahdollisimman pitkä. Pylvään on suunnitellut Risto Virkkunen Arkkitehtitoimisto Virkkunen & Co Oy:stä. Sen toimitti Eltel Networks Oy, joka teki alustavan rakennesuunnittelun ja konepajasuunnittelun. Sähköaseman vastaava rakennesuunnittelija Finnmap Consulting Oy tarkasti rakennesuunnitelman ja teki pylvään lujuuslaskennan. Maisemapylväs valittiin Vuoden teräsrakenteeksi 2014, ja se sai myöhemmin nimekseen Viikin Keltakoipi yleisökilpailun perusteella. Sähköasema vihittiin käyttöön toukokuussa 2015.


title: Maisemapylväs

text: Luettelossa on esitetty lyhyt yleisluontoinen kuvaus pylvään ulkonäöstä ja saatavilla olleita mitta- ja muita teknisisä tietoja.


title: Liuskelintuhaukka

text: Liuskelintuhaukka ("Accipiter luteoschistaceus") on haukkojen heimoon kuuluva lintu. Sitä tavataan Papua-Uudessa-Guineassa.


title: Liuskelintuhaukka

text: Sen elinpiiriä ovat kosteat subtrooppiset ja trooppiset alavat metsät ja vuoristometsät sekä kaupunkipuutarhat ja huonokuntoiset metsät.


title: Liuskelintuhaukka

text: Sen pituus on 30–38 senttimetriä, ja se painaa keskimäärin 216 grammaa.


title: Jan Hurri

text: Jan Hurri on suomalainen taloustoimittaja. Hän on työskennellyt Taloussanomien analyysitoimittajana vuodesta 1997, ja hänen artikkeleitaan ja kolumnejaan velkakriisistä on luettu tarkkaan myös finanssialalla. Jan Hurri palkittiin 2011 Ilta-Sanomien ja Taloussanomien journalistipalkinnolla. Vuonna 2012 hän sai Suomen Kuvalehden journalistipalkinnon.


title: Atte Reunanen

text: Atte Reunanen on suomalainen näyttelijä. Hän näytteli Osku Haavistoa Yle TV2:n "Uusi päivä" -televisiosarjassa. Hän näytteli Jaakkoa vuonna 2011 ilmestyneessä "Herra Heinämäki ja Leijonatuuliviiri" -elokuvassa. Hän on näytellyt myös teatterissa.


title: Kamera käy – tapa

text: Kamera käy – tapa ("Wrong Is Right") on vuonna 1982 ensi-iltansa saanut mustan komediallinen trilleri, joka perustuu Charles McCarryn romaaniin "The Better Angels". Richard Brooksin ohjaaman elokuvan pääosaa esittää Sean Connery. Muissa rooleissa näyttelevät Robert Conrad, George Grizzard, Katharine Ross, G. D. Spradlin, John Saxon, Henry Silva, Leslie Nielsen, Robert Webber, Rosalind Cash, Dean Stockwell, Jennifer Jason Leigh ja Mickey Jones.


title: Kamera käy – tapa

text: Elokuvassa uutisankkuri (Connery) kiertää maailmaa selostamassa mitä erilaisimpia konflikteja ja kähmintöjä.


title: Kamera käy – tapa

text: "Video-oppaassa" vuodelta 1994 Kari Salminen moitti elokuvaa juonen puutteista, mutta antoi sille kolme tähteä viidestä, mikä vastaa sanallista arviota ”hyvä”.


title: Loving You (albumi)

text: Loving You on Elvis Presleyn kolmas albumi ja se ilmestyi monofonisena RCA Victor -levymerkillä heinäkuussa 1957. Julkaisupäivämäärää 1. heinäkuuta ei ole vahvistettu. Luettelotunnus on LPM 1515.


title: Loving You (albumi)

text: Äänityssessiot pidettiin julkaisuvuoden tammikuun 15.–18. päivinä Paramount-elokuvayhtiön tiloissa sekä tammikuun 12.–13. ja 19. sekä helmikuun 23.–24. Radio Recorders -studioilla Hollywoodissa.


title: Loving You (albumi)

text: Sessiot ovat ensimmäiset joissa tuottajaksi on virallisesti nimetty Steve Sholes.


title: Loving You (albumi)

text: Ilmestyttyään albumi oli kymmenen viikkoa ykkössijalla Billboard-lehden albumilistalla.


title: Loving You (albumi)

text: Recording Industry Association of America (R.I.A.A) vahvisti albumin myyneen kultaa 9. huhtikuuta 1968.


title: Loving You (albumi)

text:
Soundtrack sisältää seitsemän laulua, jotka on kirjoitettu varta vasten Elviksen tähdittämään samannimiseen elokuvaan. Laulunkirjoittajat työskentelivät Elviksen ja tämän managerin "Eversti" Tom Parkerin omistamien julkaisuyhtiöiden Elvis Presley Music ja Gladys Music palkkalistoilla. Kahdeksas elokuvaan tarkoitettu laulu, "Don't Leave Me Now", on mukana albumilla, mutta ei kuitenkaan itse filmissä. Kappaleesta on uusi äänitys Elviksen seuraavan elokuvan Jailhouse Rock soundtrackilla.
Albumi sisältää aikaisemmin julkaistun singlen, jolla oli Presleyn ykköshitti "(Let Me Be Your) Teddy Bear" kääntöpuolellaan elokuvan nimikappale "Loving You". Elokuvatuottaja Hal Wallis piti "Teddy Bearista" niin paljon, että hän vaati sen sisällyttämistä elokuvaan. Elokuvasävelmien rinnalle lisättiin kappaleita albumikokonaisuuden muodostamiseksi. Näistä yksi on swing-kauden suosikki "Blueberry Hill", josta on tehty lukuisia versioita ja jolla Fats Domino oli edellisenä vuonna saanut uransa suurimman hitin.
"Have I Told You Lately That I Love You" on laulu vuodelta 1945 ja sen olivat levyttäneet aiemmin Sons of the Pioneers sekä Bing Crosby The Andrews Sistersien kanssa.


title: Loving You (albumi)

text: Cole Porterin viimeinen suuri standardikappale "True Love" on kirjoitettu vuoden 1956 musikaalielokuvaan "High Society" ja se päätyi myös Elviksen tälle albumille. Se edustaa suoraviivaista romanttisuutta ja antaa Presleylle ja The Jordanaires -lauluyhtyeelle tilaisuuden stemmalaulantaan.


title: Loving You (albumi)

text: RCA:n tapa lisätä muuten vajaamittaisiksi jääville soundtrack-äänitteille ylimääräisiä lauluja studiosessioista LP-levyn aikaansaamiseksi tuli tavanomaiseksi Presleyn elokuvalevytyksillä läpi 1960-luvun.


title: Loving You (albumi)

text: Albumi julkaistiin uudelleen ja laajennettuna CD-levynä 15. huhtikuuta 1997. Sillä on kahdeksan bonuskappaletta. Ne ovat kaikki peräisin samoista sessioista ja mukana on kolme vaihtoehtoista ottoa. Lisäksi mukana on jäljelle jäänyt kappale EP-levyltä "Just For You", kolme singleuraa: "Tell Me Why", joka sai odottaa lähes yhdeksän vuotta julkaisua, sekä uusi versio Elviksen Sun-kantanauhasta "When It Rains, It Really Pours". Kappale julkaistiin myöhemmin vuoden 1965 LP-levyllä "Elvis for Everyone".


title: Loving You (albumi)

text: Tammikuun 11. päivänä vuonna 2005 Sony BMG julkaisi albumin jälleen uudelleen käyttäen Direct Stream Digital (DSD) -teknologiaa. Mukana on kuusi bonusraitaa.


title: Loving You (albumi)

text: Seuraavan vuoden tammikuun 12. päivänä keräilijöille suunnattu levymerkki Follow That Dream julkaisi albumin tupla-CD-levynä ja mukana on bonusraitoja ja lukuisia vaihtoehtoisia ottoja.


title: Loving You (albumi)

text: Vuonna 2008 Sony BMG Music Entertainment on julkaissut albumin sarjassaan "Original Album Classics" 5xCD (RCA 88697295572CD3). Sisältää samat bonusraidat kuin yhtiön vuoden 2005 julkaisu."Listasijoitukset saatu Billboardin single- ja albumilistalta sekä EP-levylle EPA 4041 vastaperustetulta vuoden 1957 EP-listalta."


title: Seulontamenettely

text: Seulontamenettely () oli Suomessa aiemmin käytössä ollut valitusten eriyttämismenettely, jossa hovioikeus kykeni tietyin edellytyksin päättämään, oliko sinne alioikeudesta saapunut valitus otettava enempään tutkintaan vai voitiinko valituksen tutkiminen hovioikeudessa päättää ja asian käsittely lopettaa.


title: Seulontamenettely

text: Seulontamenettely otettiin hovioikeuksissa käyttöön 1. lokakuuta 2003, ja se päättyi 1. tammikuuta 2011, jolloin sen korvasi jatkokäsittelylupa (), josta säädetään oikeudenkäymiskaaren 25 a luvussa.


title: Seulontamenettely

text: Valituksen tutkimista ei jatkettu, jos hovioikeus yksimielisesti totesi olevan selvää, että:Päätös siitä, että valituksen tutkimista ei jatketa, voitiin tehdä myös myöhemmin valmistelun aikana ja se voi koskea myös valituksen osaa.


title: Biryani

text: Biryani, birijani, tai beriani on riisiruoka, joka koostuu mausteista, riisistä (yleensä basmatiriisistä) ja lihasta, kalasta, kananmunista tai vihanneksista. Nimi juontuu persian kielen sanasta "beryā(n)" (), joka tarkoittaa "paistettua".


title: László III

text: László III oli Unkarin kuningas lyhyen aikaa vuonna 1204–1205. Hän oli kuningas Imren poika ja peri vallan alaikäisenä. Hänen setänsä Andreas II häädätti pienen Lászlón maanpakoon, missä tämä kuoli jo seuraavana vuonna.


title: Kantaverkko

text: Kantaverkko on Suomessa sähkön siirron valtakunnallinen suurjänniteverkko. Sähköä tuottavat voimalaitokset on yhdistetty kantaverkkoon joko suoraan tai välillisesti. Kantaverkon tehtävänä on jakaa sähköä maan kaikkiin osiin. Kantaverkko muodostaa useita silmukoita, joten häiriö yhdellä verkon osuudella ei vaikuta laajempaan sähkönjakeluun.


title: Kantaverkko

text: Suomen kantaverkkoa hallinnoi valtionenemmistöinen yhtiö Fingrid. Se käyttää valtakunnallisessa sähkönsiirrossa 400, 220 ja 110 kilovoltin (kV) voimajohtoja. Kantaverkon voimajohdot ovat pääasiassa avojohtoja, kaapeleiden käyttö on kalleutensa vuoksi vähäistä. Kantaverkkoon kuuluu yhteensä noin 14 000 kilometriä suurjännitejohtoa, yli puolet siitä on 110 kV:n johtoa.


title: Kantaverkko

text: Suomen kantaverkko sai alkunsa Imatran vesivoimalaitoksen ja sen Turkuun sekä Helsinkiin yhdistäneen Rautarouva-linjan rakentamisen yhteydessä. Kuitenkin Suomen erityisenä piirteenä on vesivoimalaitosten sijaitseminen pääosin maan pohjoisosassa. Sähkönsiirtoinfrastruktuuria tarvitaan sähkön siirtämiseksi pohjoisesta kohti maan eteläosaa, johon asukkaat ja teollisuusyritykset ovat pääosin keskittyneet. Kantaverkon merkittävin runkolinja kulkee Oulusta Alajärvelle. Suomessa sijaitsee ydinvoimaloita kahdella suunnalla, lähellä Poria länsirannikolla ja lähellä Loviisaa etelärannikolla. Ruotsista kulkee merenalainen sähkönsiirtokaapeli, joka liittyy Suomen kantaverkkoon Rauman lähettyvillä.


title: Kantaverkko

text: Muiden toimijoiden omistamat "alueverkot" liittyvät kantaverkkoon ja huolehtivat sähkön siirrosta alueellisella tasolla. Ne käyttävät sähkön siirtoon 110 kV johtoja. "Jakeluverkot" liittyvät alueverkkoihin tai kantaverkkoon. Jakeluverkkojen jännitetaso on 400 V ja 110 kV:n välillä. Kotitaloudet liittyvät jakeluverkkoihin. Suuret sähkön kuluttajat, kuten teollisuuslaitokset, liittyvät joko kanta-, alue tai jakeluverkkoon.


title: Kantaverkko

text: Suomen kantaverkko on yhteydessä Ruotsin, Norjan, Viron ja Venäjän sähköverkkoihin.


title: Kantaverkko

text: Kantaverkon häiriöistä 97 % aiheutuu suojareleen laukaisuista. Yleisin syy näihin on suora salamanisku voimalinjaan, joka aiheuttaa tyypillisesti linjan irti- ja päällekytkentätapahtuman, joka kestää noin 2 sekuntia. Vaikka salamanisku osuisikin voimalinjan ukkosköyteen, pylvään rajallinen maadoitus aiheuttaa sen potentiaalin nousun tasolle, jonka vuoksi osa salaman virrasta purkautuu eristimien kipinävälien yli vaihejohtimiin ja tämä valokaari puolestaan aiheuttaa vaihdeiden välisen oikosulun, tai maasulun. Valokaaren kuuma plasma hajaantuu sähkövirran katkettua noin sekunnin kuluessa ja katkaisija voi sen jälkeen kytkeä linjalle jälleen jännitteen.


title: Kantaverkko

text: Haja-asutusalueiden ilmalinjoilla toteutettu keskijänniteverkko kärsii myös salamaniskujen epäsuorista seurauksista, koska iskun aiheuttama magneettikenttä synnyttää ilmalinjan vaihejohtimiin useiden kymmenien kilovolttien suuruisen jännitetransientin, jonka seurauksena eristimissä ja kipinäväleissä tapahtuu ylilyönti ja valokaari palaa, kunnes suojareleistys on katkaissut linjasta sähkön hetkeksi. 110 kV:n ja sitä suuremmilla jännitetasoilla ei tätä ongelmaa ole.Suomen kantaverkkoa on vahvistettu silmukoituneemmaksi 1970-luvun lopulla, jonka jälkeen suurhäiriötilannetta ei kantaverkossa ole esiintynyt.


title: James Odongo

text: James Odongo (s. 27. maaliskuuta 1931) on ugandalainen roomalaiskatolinen arkkipiispa. Hänet vihittiin papiksi 22. joulukuuta 1956 ja nimitettiin Tororon hiippakunnan vihkipiispaksi sekä Bahannan titulaaripiispaksi 25. marraskuuta 1964. Piispaksi vihkiminen seurasi 16. helmikuuta 1965. Pääkonsekraattorina toimi Laurean Rugambwa, jota avustivat John Francis Greif ja Vincent Joseph McCauley.


title: James Odongo

text: Odongo sai 19. elokuuta 1968 nimityksen Tororon piispaksi ja 5. tammikuuta 1985 Ugandan sotilaspiispaksi. 2. tammikuuta 1999 hänet nimitettiin lisäksi Tororon arkkipiispaksi, jona hän toimi, kunnes jäi eläkkeelle 27. kesäkuuta 2007. Hän on kuitenkin jatkanut työtään sotilasordinariaatin johdossa.


title: James Odongo

text: Odongo osallistui Vatikaanin toiseen kirkolliskokoukseen.


title: Denis Kiwanuka Lote

text: Denis Kiwanuka Lote (s. 25. maaliskuuta 1938) on ugandalainen roomalaiskatolinen arkkipiispa. Hänet vihittiin papiksi 19. joulukuuta 1965 ja nimitettiin Kotidon hiippakunnan piispaksi 20. toukokuuta 1991. Piispaksi vihkiminen seurasi 18. elokuuta. Pääkonsekraattorina toimi Emmanuel Wamala, jota avustivat James Odongo ja Paul Lokiru Kalanda.


title: Denis Kiwanuka Lote

text: Lote sai 27. kesäkuuta 2007 nimityksen Tororon arkkipiispaksi, jonka virkaan hänet asetettiin 14. syyskuuta.


title: Géza II

text: Géza II oli Unkarin, Kroatian ja Dalmatian kuningas vuosina 1141–1162. Hän peri vallan alaikäisenä. Hänen serbialaissyntyinen äitinsä Jelena ja enonsa Beloš kasvattivat valtaansa. Eno Belošista tuli virallinen sijaishallitsija, ja suhteet Serbiaan, jota johti hänen veljensä Uroš, olivat läheiset ja lämpimät. Unkari tuki Serbian kapinaa Bysantin keisari Manuel I Komnenosta vastaan. Niinpä Manuel hyökkäsi myös Unkariin 1151–1153. Bysantin joukot tekivät suurta tuhoa mutta eivät valloittaneet alueita, ja sotaretken tarkoitus oli vain rangaista ja pelotella unkarilaisia. Géza II teki rauhansopimuksen, mutta seuraavan 20 vuoden aikana Bysantti teki kymmenen sotaretkeä Unkaria vastaan. Gézalta jäi kaksi poikaa, tulevat Tapani III ja Béla III, mutta myös hänen veljensä olivat innokkaita ottamaan vallan itselleen.


title: Napahärkki

text: Napahärkki ("Cerastium nigrescens" var. "laxum", syn. "C. arcticum", "C. edmondstonii") on kohokkikasveihin kuuluva, pienikokoinen vuoristojen ja arktisten alueiden laji.


title: Napahärkki

text: Monivuotinen napahärkki kasvaa 5–10 senttimetriä korkeaksi ja muodostaa tiheitä, pieniä tuppaita. Varsi ja lehdet ovat pitkäkarvaisia. Lehdet ovat soikeita ja pituudeltaan 6–16 mm. Kukinto on kaksihaarainen viuhko. Kukkien tukilehdet ovat enintään kapealti kalvolaitaisia. Valkoisia kukkia on yksi tai kaksi kappaletta. Kukan verhiö ja teriö ovat molemmat viisilehtisiä. Verhiö on tyvestä liereä, verholehdet ovat tavallisesti tylppiä. Teriö on noin 1,5–2 kertaa verhiön pituinen, valkoiset terälehdet ovat kärjestään matalasti kaksihalkoisia. Emin vartaloita on viisi kappaletta. Tunturihärkki kukkii Suomessa heinä-elokuussa. Hedelmä on pitkähkö, 10-liuskainen kota. Siemenet ovat kooltaan 1,2–1,7 mm, ja niiden pinnassa olevat nystermät ovat useimmiten leveyttään matalampia.


title: Napahärkki

text: Napahärkki voi risteytyä tunturihärkin ("C. alpinum") kanssa, jota se myös ulkonäöltään läheisesti muistuttaa.


title: Napahärkki

text: Napahärkkiä tavataan Euroopassa ainoastaan Skotlannissa, Walesissa, Färsaarilla, Islannissa, Huippuvuorilla sekä Norjan, Ruotsin ja Suomen korkeimmilla vuoristo- ja tunturialueilla. Lisäksi napahärkkiä kasvaa paikoitellen Grönlannissa sekä Koillis-Kanadan rannikolla. Suomessa napahärkkiä tavataan ainoastaan Enontekiöllä Käsivarren suurtuntureilla.


title: Napahärkki

text: Napahärkki kasvaa hiesuisilla ja soraisilla lumenviipymäpaikoilla, sulavesipurojen reunoilla, jyrkänteillä, vuotomailla ja jokisärkillä. Suomessa sitä kasvaa lähinnä keskipaljakan korkeudella.


title: Kansainvälinen luisteluliitto

text: Kansainvälinen luisteluliitto () eli ISU on luistelulajien kansainvälinen kattojärjestö. Se perustettiin vuonna 1892 Alankomaiden Scheveningenissä. ISU on vanhin kansainvälinen talviurheiluliitto, ja siihen kuuluu 88 kansallista luisteluliittoa. ISUn puheenjohtajana on kesäkuusta 2016 lähtien toiminut hollantilainen Jan Dijkema.


title: Kansainvälinen luisteluliitto

text: Kansainvälisen luisteluliiton lajit:


title: José Doth de Oliveira

text: José Doth de Oliveira (1. maaliskuuta 1938 – 26. marraskuuta 2017) oli brasilialainen roomalaiskatolinen piispa. Hänet vihittiin papiksi Iguatún hiippakuntaan 13. joulukuuta 1964 ja nimitettiin Palmaresin hiippakunnan koadjuuttoripiispaksi 23. joulukuuta 1989. Piispaksi vihkiminen seurasi 13. toukokuuta 1990. Pääkonsekraattorina toimi José Mauro Ramalho de Alarcón Santiago, jota avustivat Acácio Rodrigues Alves ja Jorge Tobias de Freitas.


title: José Doth de Oliveira

text: Doth de Oliveira sai 18. joulukuuta 1991 nimityksen Iguatún koadjuuttoripiispaksi, ja 26. heinäkuuta 2000 hänestä tuli sen piispa, jona hän toimi, kunnes erosi tehtävistään 7. tammikuuta 2009.


title: Florentino Ferrer Cinense

text: Florentino Ferrer Cinense (s. 14. maaliskuuta 1938 Guimba) on filippiiniläinen roomalaiskatolinen piispa. Hänet vihittiin papiksi 21. joulukuuta 1963 ja nimitettiin San Josen hiippakunnan piispaksi 24. toukokuuta 1984. Piispaksi vihkiminen seurasi 14. heinäkuuta. Pääkonsekraattorina toimi Bruno Torpigliani, jota avustivat Federico G. Limon ja Ciceron Santa Maria Tumbocon.


title: Florentino Ferrer Cinense

text: Cinense sai 17. elokuuta 1985 nimityksen Tarlacin hiippakunnan koadjuuttoripiispaksi, ja 21. tammikuuta 1988 hänestä tuli sen piispa.


title: Toys ”R” Us

text: Toys "R" Us oli yhdysvaltalainen lelualan yritys ja myymäläketju. Yritys perustettiin Children’s Supermartina vuonna 1948, mutta muutettiin Toys "R" Us:ksi vuonna 1957. Yhtiöllä oli 2000-luvun keskivaiheilla 1 400 myymälää 30 maassa. Yhtiöllä oli neljä verkkosivustoa, Toysrus.com, Babiesrus.com, eToys.com ja FAO.com Vuonna 2006 Toys "R" Us saapui Suomeen, jossa sillä oli kahdeksan myymälää.


title: Toys ”R” Us

text: Toys "R" Us meni konkurssiin maaliskuussa 2018 ja sulki kaikki liikkeensä Yhdysvalloissa. Sen tärkeimmät tavarantoimittajat, lelujätit Hasbro ja Mattel, ilmoittivat pian laajoista irtisanomisista omassa tuotannossaan. Myös Toys "R" Usin Pohjoismaiden-toiminnoista vastannut Top-Toy A/S asetettiin konkurssiin aivan joulukuun 2018 lopussa heikosti sujuneen joulumyynnin takia. Myymälöitä oli koko Pohjolassa viitisenkymmentä.


title: Toys ”R” Us

text: Yrityksen tavaramerkit omistaa Geoffrey LLC, joka kertoi loppuvuodesta 2018 yrittävänsä paluuta ainakin verkkokauppaan.


title: Toys ”R” Us

text: Geoffrey the Giraffe (tunnetaan myös nimellä Dr. G. Raffe) on yhtiön maskotti, joka teki ensiesiintymisen vuonna 1950 Children's Bargain Townissa. Hahmon repliikistä "Toys are us" tuli myöhemmin koko yhtiön nimi. 1960-luvulla, kun Children Bargain Town muuttui Toys "R" Usiksi, Dr. G. Raffen nimi muutettiin Geoffreyksi.


title: Toys ”R” Us

text: Ensimmäinen Babies "R" Us -vauvatarvikemyymälä avattiin vuonna 1996 Westburyssä, New Yorkissa. Babies "R" Us:lla oli Yhdysvalloissa enimmillään 260 myymälää.


title: Toys ”R” Us

text: Vuonna 1984 yhtiö avasi ensimmäisen kansainvälisen kokonaan omistamansa myymälän Kanadassa ja lisensoi toimintaa Singaporessa. Kansainvälinen Toys "R" Us kattoi Yhdysvalloissa 600 myymälää ja yli 140 lisensoitua myymälää 35 eri maassa.


title: Toys ”R” Us

text: Vuonna 2009 yhtiö osti Toys "R Usin jäljelle jääneet osakkeet ja Japanista Mc Donalds holding Co.:n, laajentaen omistusoikeuksia 62 prosentista suurimmillaan jopa 90 prosenttiin.


title: Toys ”R” Us

text: Toukokuussa 2009 Toys "R" Us Inc. osti lelujen jälleenmyyjän FAO Schwarzin. Vuoden 2010 lomakaudella Toys "R" Us, Inc. kehitti toimintasuunnitelman FAO Schwarzille, sisältäen uuden logon, jossa on haltijamainen olento, jolle yhtiö on antanut nimeksi "Wit". Samassa yhteydessä yhtiö julkaisi FAO:n merkkituotteita Toys "R" Us ja Babys "R" Us-myymälöissä.


title: Toys ”R” Us

text: Toys "R" Us avasi verkkosivustonsa kesäkuussa 1998. Se on yltänyt Internet Retailer Top 500 Guidessa sijalle 37 ollen yksi vierailluimmista sivuista erikoislelu- ja vauvatuotantokategoriassa. Samassa yhteydessä Babys "R" Us.com sisältää laajan valikoiman vauvatuotteita, tarvikkeita ja pääsyn yhtiön vauvarekisteriin.


title: Toys ”R” Us

text: Helmikuussa 2009 yhtiö hankki eToys.comin Parents Co.:lta, joka ajautui konkurssihakemukseen joulukuussa 2008. Taloudellisia maksusuhteita ei oltu paljastettu. Saman hetken aikana tiedotettiin että Toys "R" Us Inc. osti Toys.comin 5,1 miljoonalla dollarilla.


title: Toys ”R” Us

text: Vuonna 2010 Toys "R" Us Inc. raportoi että sen nettimyynnit kasvoivat 29,9 % vuoden aikana 602 miljoonasta dollarista 720 miljoonaan dollariin.


title: Toys ”R” Us

text: 11. huhtikuuta 2011 Toys "R" Us tiedotti että se suunnittelee kattavansa 70 prosenttia jakelukeskuksen katosta Flandersissä, New Jerseyssä aurinkopaneelikatolla. Yhtiö sai tämän 5,4-megawattisen aurinkoprojektin ollen suurin katolle asennettu aurinkopaneelisysteemi koko Yhdysvalloissa.


title: Rodrigo Orlando Cabrera Cuéllar

text: Rodrigo Orlando Cabrera Cuéllar (s. 14. maaliskuuta 1938) on elsalvadorilainen roomalaiskatolinen piispa. Hänet vihittiin papiksi 6. tammikuuta 1962 ja nimitettiin Santiago de Marían hiippakunnan piispaksi 23. joulukuuta 1983. Piispaksi vihkiminen seurasi 11. helmikuuta 1984. Pääkonsekraattorina toimi Lajos Kada, jota avustivat Arturo Rivera Damas ja José Eduardo Alvarez Ramírez.


title: Nicholas Chia

text: Nicholas Chia Yeck Joo (; s. 8. huhtikuuta 1938 Singapore) on singaporelainen roomalaiskatolinen arkkipiispa. Hänet vihittiin papiksi 26. tammikuuta 1964 ja nimitettiin Singaporen arkkipiispaksi 15. toukokuuta 2001. Piispaksi vihkiminen seurasi 7. lokakuuta. Pääkonsekraattorina toimi Adriano Bernardini, jota avustivat Gregory Yong Sooi Ngean ja Anthony Soter Fernandez.


title: Nicholas Chia

text: Chia jäi eläkkeelle 20. toukokuuta 2013.


title: Osvino José Both

text: Osvino José Both (s. 26. huhtikuuta 1938 Três Arroios) on brasilialainen roomalaiskatolinen arkkipiispa. Hänet vihittiin papiksi Passo Fundon hiippakuntaan 22. huhtikuuta 1967 ja nimitettiin Porto Alegren arkkihiippakunnan vihkipiispaksi sekä Cluentumin titulaaripiispaksi 26. kesäkuuta 1990. Piispaksi vihkiminen seurasi 2. syyskuuta. Pääkonsekraattorina toimi João Cláudio Colling, jota avustivat Urbano José Allgayer ja Laurindo Guizzardi.


title: Osvino José Both

text: Both sai 22. marraskuuta 1995 nimityksen Novo Hamburgon piispaksi ja 7. kesäkuuta 2006 Brasilian sotilasarkkipiispaksi.


title: Lähi-idän historia

text: Sijaintinsa vuoksi Lähi-idällä on tapahtumarikas historia. Alueella on tehty useita ihmiskunnan keskeisiä uudistuksia ja keksintöjä, ja siellä ovat saaneet alkunsa monet maailman suurimmat uskonnot. Kolmen mantereen kapeana risteyskohtana se on ollut tärkeä kauppareitti ja osallisena lukemattomissa konflikteissa. Alueelta löydetyt öljyvarat ovat muokanneet maailmaa 1900-luvun jälkipuoliskosta alkaen.


title: Lähi-idän historia

text: Tämä artikkeli käsittelee Lähi-idän historiaa etupäässä sen valtakuntien keskinäisen vuorovaikutuksen kannalta. Yksittäisten valtakuntien tai ajanjaksojen historia-artikkeleihin on linkkejä kappaleiden yhteydessä ja tämän sivun lopussa.


title: Lähi-idän historia

text: Maanviljely syntyy Kaksoisvirran maassa noin 8000 eaa. Myöhemmin myös Niilin rannoilla aletaan viljellä maata ja sinne syntyy alueen toinen napa, Egyptin valtakunta. Lähi-idän ilmasto on nykyistä paljon suotuisampi viljelyyn, joten maanviljely leviää koko hedelmälliseksi puolikuuksi nimetylle alueelle Mesopotamiasta Levantin kautta Egyptiin.


title: Lähi-idän historia

text: Historiallinen aika alkaa Egyptissä noin 3150 eaa. Vanhan valtakunnan (2696–2160 eaa.) aikana maassa rakennetaan jo pyramideja. Egypti käy kauppaa naapureidensa kanssa ja kaivaa mineraaleja Siinailla.


title: Lähi-idän historia

text: Sekasorron ajan jälkeen keskivaltakunnan aikana (2055–1650 eaa.) Egypti toipuu hajaannuksesta ja maan viljelyalaa kasvatetaan. Suhteet Aasiaan ovat rauhalliset.


title: Lähi-idän historia

text: Toisen välikauden aikaan (1650–1550 eaa.) Egypti ajautuu sotaan aasialaisten hyksojen kanssa. Uuden valtakunnan ajalla (1550–1069 eaa.) hyksot karkotetaan maasta ja Egyptin valta vahvistuu jälleen. Faarao Tutmosis I marssii Eufratvirralle asti ja Palestiinasta tehdään vasallivaltioita. Amon-Ra korotetaan valtakunnanjumalaksi ja maan taide elää kultakauttaan. Egypti solmii Mitannin kanssa rauhan pitkän sotimisen jälkeen. Maassa eletään hetki Akhenatenin perustamassa monoteismissä.


title: Lähi-idän historia

text: Merikansat alkavat hyökkäillä Egyptiin Ramses II:n kaudella ja maan talous heikkenee. Egypti jakautuu kahtia ja menettää suurvalta-asemansa. Vuonna 671 eaa. Assyria valloittaa Egyptin. Egypti saavuttaa itsenäisyyden vielä hetkeksi, kunnes joutuu Persian alaisuuteen.


title: Lähi-idän historia

text: Pohjoisesta ja idästä tulleet sumerit perustavat Sumerin valtakunnan Mesopotamiaan noin 3500 eaa. He kehittävät kirjoitustaidon noin vuonna 3200 eaa. ja aloittavat näin Lähi-idässä historiallisen ajan. Sumerit välittävät kirjoituksissaan tarinan vedenpaisumuksesta ja hallitsevat Mesopotamiaa yli tuhannen vuoden ajan. Eletään pronssikautta.


title: Lähi-idän historia

text: Vuoden 2000 eaa. aikoihin luoteesta tuleva seemiläinen kansa amorilaiset valloittaa Sumerin. Amorilaisten tunnetuin kuningas on Hammurapi (1848 eaa.), joka ottaa hallintaansa suuren osan Mesopotamiaa ja nostaa Babylonin alueen pääkaupungiksi.


title: Lähi-idän historia

text: Hammurapin jälkeen suurvalta hajoaa, ja heettiläisten hyökkäys luhistaa sen 1650 eaa. Babylonian historia vaipuu pariksi vuosisadaksi hämärään. Heettiläisten valtakunnan rinnalle nousee Mitanni, jonka kanssa heettiläiset joutuvat sotiin.


title: Lähi-idän historia

text: Mitanni sortuu 1360 eaa. ja Assyria valloittaa suuren osan Mitannin alueesta. 1200- ja 1100-luvuilla eaa. Lähi-idässä kuohuu kansainvaellusten aalloissa. Rautakausi syrjäyttää pronssikauden. Assyria vahvistuu ja valtaa Babylonin 1080-luvulla eaa. Aramealaiset vaeltavat Syyriasta itään ja luovat omia kuningaskuntiaan Assyriaan ja Babyloniaan.


title: Lähi-idän historia

text: 800-luvulla eaa. Assyrian kuningas Salmanassar III laajentaa assyrialaisten valtakuntaa ja 700-luvun lopulla eaa. Sargon II vakiinnuttaa Assyrian suurvallaksi ja nousee myös Babylonian valtaistuimelle. Babylon hävitetään 689 eaa.


title: Lähi-idän historia

text: Assyria romahtaa 614–612 eaa. aikana meedialaisten ja babylonialaisten hyökkäyksiin. Babylonia kokee vielä sadan vuoden itsenäisyyden, jolloin Babyloniin rakennetaan kuuluisat Riippuvat puutarhat.


title: Lähi-idän historia

text: Iranilaiset tulevat Transkaukasiasta ja Keski-Aasiasta Persiaan ja perustavat kuningaskuntiaan sinne. Akhemenidien dynastia syntyy ja Kyyros II Suuri luo Persiasta suurvallan. Persia valloittaa Babylonian noin 530 eaa.


title: Lähi-idän historia

text: Foinikialaisten valtakunta kukoistaa 1200-luvulla eaa. Yksijumalaisuus kehittyy valtauskonnoksi Israelin ja Juudan kuningaskunnissa, jotka saavat nauttia muutaman vuosisadan ajan itsenäisyydestä Egyptin vallan jälkeen. Assyria tuhoaa Israelin kuningaskunnan 722 eaa. ja Babylonia vie Juudan asukkaat 58 vuoden pakkosiirtolaisuuteen 597 eaa. Palattuaan Jerusalemiin juutalaiset rakentavat toisen temppelin ja juutalaisuus saa nykyisen muotonsa.


title: Lähi-idän historia

text: Arabian historia alkaa varsinaisesti vasta ensimmäisellä vuosituhannella eaa., jolle ajalle ajoitetaan ensimmäiset löytyneet kirjoitukset. Saban kuningaskunta kukoistaa 900 eaa. – 275 jaa. Kauppareittejä käytetään sekä meritse itään ja etelään että aavikon poikki länteen. Nabatealaisten kuningaskunta syntyy Pohjois-Arabiassa.


title: Lähi-idän historia

text: Makedonialainen Aleksanteri Suuri ottaa Mesopotamian ja Persian haltuunsa 334 eaa. ja Egyptin vuonna 332 eaa. Itsenäisyyden menettämisestä huolimatta Babylonian kulttuurinen vaikutus alueella säilyy voimakkaana. Tieteeseen ja maailmankirjallisuuteen saadaan alueelta Kreikan välityksellä tärkeitä elementtejä.


title: Lähi-idän historia

text: Rooman valtakunta valloittaa suuren osan Lähi-itää ajanlaskun alkuun mennessä. Kristinusko syntyy ensimmäisellä vuosisadalla jaa. ja leviää parissa vuosisadassa Lähi-idän valtauskonnoksi zarathustralaisuuden ohella.


title: Lähi-idän historia

text: Roomalaiset valloittavat Levantin ensimmäisellä vuosisadalla eaa. Toisen juutalaissodan 132–135 jaa. seurauksena juutalaiset hajaantuvat eri puolille Välimerta ja Lähi-itää. Rooman seuraajan Bysantin läsnäolo alueella katkeaa väliaikaisesti 600-luvulla kun persialaiset sassanidit valloittavat alueen.


title: Lähi-idän historia

text: Vuoden 634 jälkeen arabit valloittavat koko Lähi-idän Bysantilta. Islamista tulee alueen valtauskonto ja arabian kielestä pääkieli monessa alueen maassa. Eurooppalaiset tekevät 1000-luvun lopulta 1200-luvun lopulle ristiretkiä Palestiinaan, mutta arabit säilyttävät lopulta alueen hallinnan. Jerusalem jaetaan kolmen uskonnon kesken, jotka kaikki pitävät sitä pyhänä kaupunkina.


title: Lähi-idän historia

text: Tšingis-kaani hävittää Bagdadin vuonna 1258 ja lopettaa islamin kulta-ajan. Lähi-idän tiede, kulttuuri ja maanviljelys taantuvat, osin maaperän suoloittumisen vuoksi. Meritien löytäminen Intiaan vähentää alueen merkitystä kauppareittinä.


title: Lähi-idän historia

text: Osmanien valtakunta laajenee Turkista Lähi-itään 1500-luvulla ja turkkilaiset pitävät alueella valtaa 400 vuoden ajan. Alue jää entistä enemmän Euroopasta jälkeen.


title: Lähi-idän historia

text: Osmanien valtakunta kukistuu ensimmäisessä maailmansodassa. Iso-Britannia ja Ranska jakavat Palestiinan alueen keskenään.


title: Lähi-idän historia

text: Moni alueen maista kuten Egypti ja Saudi-Arabia itsenäistyvät ja myöhemmin Britannian ja Ranskan mandaattialueetkin. Euroopan juutalaiset perustavat Israelin valtion vuonna 1948, ja myöhemmin suurin osa Lähi-idän juutalaisista muuttaa Israeliin. Israel ja arabimaat käyvät kolme sotaa.


title: Lähi-idän historia

text:
Arabiasta löytyy öljyä 1900-luvulla ja monesta köyhästä maasta tulee vauras öljyntuottaja.
Arabit ja Israel ajautuivat sotaan monta kertaa 40- ja 60-luvuilla. Nahistelu jatkui pienemmässä mitassa arabimilitanttien terrorismina ja Israelin vastaoperaatioina mm Libanonissa ja Gazassa. Iranissa tapahtui islamilainen vallankumous ja maa joutui Irakin kanssa sotaan. Irak miehitti Kuwaitin ja juuttui pitkälliseen konfliktiin kansainvälisen yhteisön kanssa. Yhdysvallat vapautti Kuwaitin Persianlahden sodassa 1990 ja kaatoi Saddam Husseinin hallinnon Irakin sodassa vuonna 2003. Monissa arabimaissa oli kansannousuja vuosina 2010-2011. Egyptissä protestointi johti ensin islamistien valtaan, sitten sotilasvaltaan. Syyriassa arabikevät vei tuhoisaan sisällissotaan ja humanitaariseen katastrofiin eli pakolaiskriisiin. Irakin ja Syyrian sisällissodat nostivat kalifaattiin pyrkivän jyrkän linjan islamilaisen Isis-järjestön maailmanpolitiikan keskiöön. Suurvallat sekaantuivat 1900- ja 2000-luvulla moneen otteeseen Lähi-idän tapahtumiin, milloin tukien sotijoita, milloin pyrkien rauhaa rakentamaan.


title: Ruben T. Profugo

text: Ruben T. Profugo (10. huhtikuuta 1938 Lucena – 12. toukokuuta 2014) oli filippiiniläinen roomalaiskatolinen piispa. Hänet vihittiin papiksi Lucenan hiippakuntaan 18. joulukuuta 1965 ja nimitettiin sen vihkipiispaksi sekä Buduan titulaaripiispaksi 27. elokuuta 1979. Piispaksi vihkiminen seurasi 18. lokakuuta 1979. Pääkonsekraattorina toimi Bruno Torpigliani, jota avustivat José Tomás Sánchez ja Godofredo Pedernal Pisig.


title: Ruben T. Profugo

text: Profugo sai 15. toukokuuta 1982 nimityksen Lucenan piispaksi, jona hän toimi, kunnes erosi tehtävistään 13. syyskuuta 2003.


title: Peter Carsten

text: Peter Carsten (alk. "Peter Ramsentaler"; 30. huhtikuuta 1928 Weißenburg in Bayern – 20. huhtikuuta 2012 Lucija/Piran, Slovenia) oli saksalainen näyttelijä. Hän asui viime vuodet Sloveniassa.


title: Peter Carsten

text: Hän tuli julkisuuteen roolistaan Hans Hellmut Kirstin romaaneihin pohjautuvassa Paul Mayn ohjaamassa elokuvasarjassa "08/15".


title: Peter Carsten

text: Luettelo Suomessa esitetyistä elokuvista.


title: That's All Right

text: That's All Right on Elvis Presleyn ensimmäisen kaupallisen singlen nimikappale. Se on alun perin blues-laulaja Arthur Crudupin tekemä ja levyttämä. Presleyn versio on äänitetty 5. heinäkuuta 1954 ja julkaistu 19. heinäkuuta. Singlen B-puolelle levytettiin kappale "Blue Moon of Kentucky".


title: That's All Right

text: Vuonna 2004 "That's All Right" oli sijaluvulla 112 "Rolling Stone" -lehden listatessa kaikkien aikojen merkittävimpiä lauluja.


title: That's All Right

text: Laulun kirjoitti Arthur "Big Boy" Crudup ja hän levytti sen Chicagossa 6. syyskuuta 1946 nimellä "That's All Right". Singlen levymerkki oli RCA Victor ja luettelotunnus 20-2205. Kappale ei ollut niin suosittu kuin jotkin aikaisemmat Crudupin levytykset. Samassa sessiossa hän levytti käytännössä saman sävellyksen erilaisella sanoituksella, "I Don't Know It", joka julkaistiin singlenä RCA Victor 20-2307. Maaliskuun alussa 1949 laulu julkaistiin uudelleen nimellä "That's All Right, Mama" (RCA Victor 50-0000). Se oli RCA:n ensimmäinen rhythm and blues -levy uudella 45 kierrosta minuutissa pyörivällä single-formaatilla kirkkaan oranssisella vinyylillä.


title: That's All Right

text: Elvis Presleyn versio äänitettiin heinäkuussa 1954 ja singlen kääntöpuolelle laitettiin kappale "Blue Moon of Kentucky". Singlen luettelonumero on Sun 209. Levyetiketissä lukee "That's All Right" ("Mama" on poistettu alkuperäisestä nimestä) ja esittäjiksi on merkitty Elvis Presley, Scotty ja Bill. Arthur Crudup on merkitty laulun tekijäksi, mutta hän ei ehkä ole koskaan saanut tekijänoikeusmaksuja levytyksestä. Crudupin esitys on saanut vaikutteita Blind Lemon Jeffersonin vuoden 1926 laulusta "That Black Snake Moan".


title: That's All Right

text: Vuonna 1955 Marty Robbins teki kappaleesta country-version, joka oli korkeimmillaan sijalla 7 "Billboardin" Hot Country Singles -listalla.


title: That's All Right

text: Heinäkuun 5. päivänä vuonna 1954 Elvis Presley, Scotty Moore ja Bill Black olivat levyttämässä Sam Phillipsin johtaman Sun Recordsin studiolla Memphisissä osoitteessa 706, Union Avenue. Äänitettävänä oli balladi "I Love You Because". Illalla tauon aikana Elvis alkoi hullutella nopeatempoisella versiolla Arthur Crudupin laulusta "That's All Right, Mama". Black liittyi mukaan pystybassollaan ja pian myös Moore kitarallaan. Tuottaja Sam Phillips innostui esitystavasta niin paljon, että pyysi kolmikkoa aloittamaan kappaleen uudelleen, jotta hän voisi nauhoittaa sen. Elvis oli kuullut Crudupin esityksen levyautomaatista.


title: That's All Right

text: Elviksen laulun ja akustisen kitaran lisäksi nauhoituksella ovat siis mukana vain Blackin basso ja Mooren kitara. Rumpujen puuttumista ei välttämättä edes huomaa. Laulu tuotettiin ns. live-äänityksenä, jossa esitys taltioidaan sellaisenaan reaaliajassa. Seuraavana iltana trio äänitti Bill Monroen "Blue Moon of Kentuckyn" samanlaisella tyylillä, ja se valittiin B-puoleksi singlelle "That's All Right". Elviksen muutkin Sun-singlet tehtiin sitten samalla reseptillä, eli A-puolella oli "valkaistua" bluesia ja B-puolella "mustattua" countrya.


title: That's All Right

text: Äänityssessio oli Presleyn viides vierailu Sunin studiolle. Kahden ensimmäisen vierailunsa aikana kesällä 1953 ja tammikuussa 1954 Elvis teki äänityksiä maksua vastaan omaan käyttöönsä. Kaksi muuta vierailua olivat kesällä 1954.


title: That's All Right

text: Scotty Mooren mukaan Bill Black totesi äänityssession päätyttyä: "Damn. Get that on the radio and they'll run us out of town". ("Hittolainen. Kun tuo päättyy radioon niin meidät ajetaan kaupungista.")


title: That's All Right

text: Sam Phillips antoi singlestä kopioita paikallisille radioasemien tiskijukille. Näitä olivat WHBQ:n Dewey Phillips (ei sukua Sam Phillipsille), WMPS:n "Uncle" Richard ja WHHM:n "Sleepy Eyed" John Lepley. Heinäkuun 7. 1954 Dewey Phillips soitti "That's All Rightin" suositussa mustaan musiikkiin keskittyneessä radio-ohjelmassaan "Red, Hot & Blue". Kuultuaan uutisen, että Dewey aikoi soittaa levyn ohjelmassaan Elvis meni elokuviin rauhoittamaan mielialaansa.


title: That's All Right

text: Radioesitys herätti niin paljon huomiota, että Dewey soitti levyn 14 kertaa ja sai yli 40 puhelinsoittoa. Presley suostuteltiin tulemaan radioasemalle haastatteluun jo samana iltana. Haastatelussa Elvis ei edes ollut tietoinen, että mikrofoni oli auki lähetystä varten. Dewey muun muassa kysyi Elvikseltä missä high schoolissa tämä opiskeli. Tällä hienovaraisella tavalla yleisö sai tietoonsa, että kappaleen esittäjä oli itse asiassa valkoinen.


title: That's All Right

text: "That's All Right" julkaistiin virallisesti 19. heinäkuuta 1954 ja se myi paikallisesti noin 20 000 kopiota ja Memphisin alueella se kipusi listasijalle 4. Määrä ei kuitenkaan ollut niin suuri, että kappale olisi noteerattu kansallisella listalla.


title: That's All Right

text: "Rolling Stone" -lehti esitti vuoden 2004 artikkelissaan, että Elvis Presleyn levytys kappaleesta "That's All Right" on maailman ensimmäinen rock and roll -levy.


title: Jesse Welling

text: Jesse Welling (s. 20. huhtikuuta 1977 Helsinki) on entinen jääkiekkoilija ja jääkiekon SM-liigajoukkue Rauman Lukon apuvalmentaja. Aiemmin hän toimi JYPin apuvalmentajana ja joukkueenjohtajana.


title: Jesse Welling

text: Jääkiekkouransa Welling aloitti Helsingin Jokereissa, mutta pelasi kasvattajaseurassaan SM-liigassa vain yhden runkosarjaottelun. Muita SM-liigaseuroja, joissa Welling pelasi aktiiviurallaan olivat Espoon Blues, Tampereen Ilves, Lappeenrannan SaiPa, Jyväskylän JYP sekä Lahden Pelicans.


title: Jesse Welling

text: Niin ikään SM-liigassa pelannut Semir Ben-Amor on Wellingin velipuoli.


title: Operaatio Countenance

text: Operaatio Countenance oli toisessa maailmansodassa sotilasoperaatio, jossa liittolaiset Neuvostoliitto ja Yhdistynyt kuningaskunta valtasivat Iranin ottaen sen valvontaansa. Saksan aloitettua 22. kesäkuuta 1941 hyökkäyksensä Neuvostoliittoon, Neuvostoliitto tarvitsi kipeästi sotamateriaalia torjuakseen hyökkäyksen. Saattuereitti Islannista Murmanskiin ja Arkangeliin ei kyennyt täyttämään tarvetta, minkä lisäksi se oli akselivaltojen toiminnan ulottuvilla. Yhdysvallat toimitti lisäksi jonkin verran materiaalia Vladivostokiin, mutta se oli heikkojen liikenneyhteyksien päässä kaukana taistelutoimista.


title: Operaatio Countenance

text: Iranin shaahi Reza Pahlavi oli akselimielinen eikä antanut neuvostojoukoille tai liittoutuneille kauttakulkulupaa maansa läpi. Britit ja Neuvostoliitto miehittivät maan operaatio Countenancessa vuonna 1941. Taistelu alkoi 25. elokuuta 1941 ja päättyi 17. syyskuuta. Taistelussa iranilaisjoukkojen komentaja Gholamali Bayandor sai surmansa. Shaahin tilalle nostettiin hänen poikansa Mohammad Reza Pahlavi ja maan öljykentät turvattiin. Neuvostoliittoon kulkeva huoltoreitti saatiin avattua.


title: Operaatio Countenance

text: Iran oli tämän jälkeen jaettuna Yhdistyneen kuningaskunnan ja Neuvostoliiton miehitysvyöhykkeisiin maailmansodan loppuun saakka.


title: Operaatio Countenance

text: Kansainyhteisön operaation johtoon määrättiin Irakissa olevien joukkojen komentaja kenraaliluutnantti E. P. Quinan. Iranin eteläosien öljykenttien valtaamisen sai vastuulleen Intian 8. divisioona, jonka tukena olivat Britannian, Intian ja Australian kuninkaallisten laivastojen alukset tehtävänään huolehtia Bandar Shahpurissa olevista viidestä saksalaisesta ja kolmesta italialaisesta aluksesta. Lisäksi Intian 10. divisioona etenisivät Iranin pohjois-osiin Syyriasta ja Shabadahista reilu 100 kilometriä Baghdadista itään rajan ylittäisivät Intian 2. ja brittiläinen 9. panssariprikaati. Reserviksi Irakiin siirrettiin läntiseltä aavikolta Intian 5. divisioona ja Syyriassa oleva brittiläinen 6. jalkaväkidivisioona määrättiin valmiustilaan.


title: Operaatio Countenance

text: Britannian kuninkaallisten ilmaovoimien operaatioon varaamat 11. ja 84. laivueiden Blenheim IV -pommikoneet, 244. laivueen Vincent-pommikoneet ja 31. laivueen A-lentueen Valentia-kuljetuskoneet oli sijoitettu Shaibahiin. Hävittäjäsuojana olivat 261. laivue.


title: Operaatio Countenance

text: Iranin ilmavoimiin kuului neljä lentorykmenttiä, jotka oli sijoitettu kolmilaivueinen 1. lentorykmentti Teheraniin Gila-Murghan lentokentälle, yksi laivueiset 2. lentorykmentti Tabriziin, 3. lentorykmentti Meshediin ja 4. lentorykmentti Ahwaziin. Lisäksi oli lento-osasto Abadanissa. Ilmavoimien kalustona oli pääasiassa Hawkerin valmistamia kaksitasoja kuten Bristol Mercury -moottorein varustettuja Fury-hävittäjiä ja Pegasus-moottorein varustettuja Audax-hävittäjiä sekä joitakin Hind-hävittäjiä. Maa oli ostanut 56 Audax-hävittäjää, mutta taisteluiden alkaessa ainoastaan 26 oli toimintakunnossa. Niistä pääosa oli sijoitettuna 4. lentorykmenttiin. Maa oli tilannut joitakin Hurricane-hävittäjiä, mutta niiden toimitus oli keskeytetty aseiden vientikiellon alkaessa. Lisäksi Yhdysvalloista oli ostettu kymmenen Curtiss Hawk 75A-9 -hävittäjää, mutta ne olivat edelleen kasaamatta kuljetuslaatikoissa.


title: Operaatio Countenance

text: Miehitys perustui yllätyshyökkäykseen, jolla pyrittiin nopeaan ja mahdollisimman helppoon toteutukseen. Ennen operaatiota Iranin hallitukselle luovutettiin 19. heinäkuuta ja 17. elokuuta nootit, joissa vaadittiin Saksan kansalaisten karkoittamista Iranista. Jälkimmäistä nooteista pääministeri Ali Mansur piti uhkavaatimuksena.


title: Operaatio Countenance

text: Britannian ja Australian laivastojen alukset tunkeutuivat Persianlahdelle ja Kansainyhteisön joukot tunkeutuivat Iraniin Irakista. Neuvostoliiton joukot tunkeutuivat Iraniin pohjoisesta pääasiassa Transkaukasiasta. Joukkojen pääosan muodostuessa kenraali Dimitri Kozlovin Transkaukasuksen rintaman 44., 47. ja 53. armeijasta. Puna-armeijan yhtymiin kuului noin tuhat T-26 panssarivaunua.


title: 08/15 (elokuvasarja)

text: 08/15 on saksalainen kolmen elokuvan sarja, joka pohjautuu Hans Hellmut Kirstin romaanitrilogiaan "08/15". Elokuvat on ohjannut Paul May.


title: 08/15 (elokuvasarja)

text: 08/15 II osan Ukrainaan sijoittuvia ulkokohtauksia kuvattiin vuoden 1955 alussa Jämijärvellä.


title: Gréta Salóme Stefánsdóttir

text: Gréta Salóme Stefánsdóttir (s. 11. marraskuuta 1986) on islantilainen laulaja, joka edusti maataan vuoden 2012 Euroviisuissa Bakussa, Azerbaidžanissa yhdessä Jónsin kanssa kappaleella "Never Forget". He sijoittuivat sijalle 20. Vuoden 2016 Euroviisuissa hän edusti maata kappaleella "Hear Them Calling".


title: Gréta Salóme Stefánsdóttir

text: Gréta toimii viulistina Islannin sinfoniaorkesterissa.


title: Sofim

text: Sofim (Società Franco Italiana Motori) on italialainen moottorivalmistaja, joka syntyi Fiatin, Saviemin (Renault) ja Alfa Romeon yhteisyrityksenä vuonna 1974. Hyötyajoneuvoja valmistava Iveco osti yhtiön 1981.


title: Harri Ylinen

text: Harri Olavi Ylinen (s. 10. toukokuuta 1964 Alahärmä) on suomalainen aitajuoksija. Hän edusti urallaan Jalasjärven Jalasta ja häntä valmensi Jorma Junttila. Kalevan kisoista Ylinen on saavuttanut kolme pronssia 110 metrin aitajuoksussa (1985, 1987 ja 1988). Sisäratojen SM-kilpailuissa hän on lisäksi voittanut kultaa (1988) ja kaksi pronssia 60 metrin aitajuoksussa (1986, 1990). Ylisen 110 metrin aitajuoksun ennätys 13,90 s on vuodelta 1988.


title: Harri Ylinen

text: Juoksu-uransa Ylinen lopetti vuoteen 1991, minkä jälkeen hän on muutamaan otteeseen 2000-luvulla esiintynyt virallisissa kilpailuissa heittolajeissa Turun Urheiluliittoa edustaen.


title: Harri Ylinen

text: Harri Ylisen isä Heimo Ylinen ja veli Jukka Ylinen olivat pituushyppääjiä.


title: Sammon taonta

text: Sammon taonta on Akseli Gallen-Kallelan tekemä realismia edustava Kalevala-aiheinen maalaus, joka kuvaa Sammon tekoa. Akseli Gallen-Kallela maalasi teoksen vuonna 1893 viettäessään perheensä kanssa kesää Savossa. Öljyväreillä kankaalle maalatun teoksen koko on 200 x 152 cm ja se kuuluu Ateneumin taidemuseon kokoelmiin.


title: Sammon taonta

text: Gallen-Kallela etsi töilleen sopivia, aidon oloisia ympäristöjä kiertäen eri puolin Suomea. Minna Canthin neuvomana hän siirtyi perheineen kesäksi 1893 Savoon Vehmersalmelle, Mustaharjun tilalle. Siellä hän maalasi Kalevalan kymmenennen runon inspiroimana Sammon taonta -teoksensa. Taiteilijan vaimo Mary Gallen-Kallela toimi puvustajana sekä lavastajana ja samana kesänä syntyikin myös kaunis muotokuva Marysta Vehmersalmen kallioisissa maisemissa.


title: Stanislav Kotšijev

text: Stanislav Jakovlevitš Kotšijev (, , s. 7. huhtikuuta 1954 Kurta, Etelä-Ossetian AA, Georgian SNT, Neuvostoliitto) on osseettipoliitikko.


title: Richard Barbieri

text: Richard Barbieri (s. 30. marraskuuta 1957 Lontoo) on brittiläinen kosketinsoittaja. Hänet tunnetaan etenkin jäsenyydestään brittiläisen uuden aallon taiderock-yhtye Japanin kokoonpanosta 1970–1980-luvuilla. Nykyään Barbieri toimii uusprogressiivista rockia esittävän Porcupine Tree -yhtyeen kosketinsoittajana. Viime aikoina hän on tehnyt yhteisprojekteja muiden muassa Marillion-yhtyeen Steve Hogarthin kanssa.


title: 08/15

text: 08/15 viittaa muun muassa seuraaviin:


title: Kapina laivalla (romaani)

text: Kapina laivalla ("Mutiny: a Novel of the Bounty", myös "Mutiny on the Bounty") on irlantilaisen kirjailijan John Boynen kirjoittama historiallinen romaani. Kirja on Boynen toinen suomennettu teos.


title: Kapina laivalla (romaani)

text: Kirjan kertoja on 14-vuotias taskuvaras John Jacob Turnstile. Tarinan alkaessa John varastaa eräältä mieheltä kellon, mistä hänet saadaan kiinni ja vangitaan. Mies tarjoaa kuitenkin pojalle uuden mahdollisuuden, ja koska John ei halua viettää vuotta vankilassa, hän päätyy HMS Bountylle kapteeni William Bligh’n hyttipojaksi. Johnia kohdellaan laivalla aluksi huonosti, mutta pian hän saavuttaa kapteenin luottamuksen ja pysyy tälle uskollisena koko matkan ajan. Kirjassa on paljon takaumia, joissa kerrotaan Johnin menneisyydestä.


title: Kapina laivalla (romaani)

text: Laiva lähtee kohti Tahitia, josta laivan on tarkoitus hakea leipäpuun siemeniä kylvettäväksi Karibianmeren saarille. Miehistö ei kuitenkaan halua jättää Tahitia, jota pitävät paratiisina, ja he kapinoivat kapteenia vastaan Fletcher Christianin johdolla. Kapteeni, John ja kourallinen muita miehiä jätetään pelastusveneeseen keskelle Tyyntämerta. Kapteeni Bligh ei kuitenkaan luovuta ja päättää päästä takaisin maihin. Matkan alkupuolella he rantautuvat saarelle mutta huomaavat ajoissa saaren asukkaiden kannibalistiset ruokatottumukset. Matkan aikana etenkin John sairastuu vakavasti, mutta lopulta kapteeni onnistuu ohjamaan veneen 6 000 kilometrin päähän Timorille. Kirjan lopussa John palaa Englantiin.The Irish Timesin arvostelija kehuu Boynea luontaiseksi tarinankertojaksi. The Independentissä arvostelija kehuu puolestaan kirjan kerrontaa erinomaiseksi ja vertaa sitä William Goldingin "Merimatka"-teokseen. Myös Publishers Weeklyn ja The Mirrorin kriitikot ovat kehuneet teosta.


title: Sirkka Lankinen

text: Sirkka Lankinen os. Tukiainen (30. elokuuta 1916 Ilomantsi - 15. maaliskuuta 2012 Lahti) oli suomalainen lääkäri ja kansanedustaja.


title: Sirkka Lankinen

text: Lankisen vanhemmat olivat Otto Emil Tukiainen ja Anni Kareinen ja puoliso vuodesta 1940 gynekologi Sakari Lankinen (s. 1915). Lankinen tuli ylioppilaaksi Lahden yhteiskoulusta 1935 ja valmistui lääketieteen lisensiaatiksi 1946. Korva-, nenä- ja kurkkutautien erikoislääkärin oikeudet hän sai vuonna 1951, missä erikoispätevyydessä ei Suomessa naisia häntä ennen ollut. Hän toimi lääkärinä yksityissektorilla sekä kuulovammaisten lasten korvalääkärinä. Lankinen vaikutti aktiivisesti Päijät-Hämeen keskussairaalan rakentamisen puolesta. Hän osallistui Lahden kunnallispolitiikkaan ja toimi kokoomuksen kansanedustajana 1970–1975, valittuna Hämeen läänin eteläisestä vaalipiiristä. Lankisella oli paljon luottamustehtäviä, joista kiinnostavimpana hän itse piti soroptimistitoimintaa.


title: Charles Nicolle

text: Charles Jules Henry Nicolle (21. syyskuuta 1866 Rouen, Ranska − 28. helmikuuta 1936 Tunis, Ranskan Tunisia) oli ranskalainen bakteriologi. Hän sai Nobelin lääketieteen palkinnon 1928 työstään, jossa hän osoitti vaatetäiden toimivan pilkkukuumeen levittäjinä.


title: Charles Nicolle

text: Charles Nicolen isä, Eugène Nicolle, toimi lääkärinä rouenilaisessa sairaalassa. Veljiensä tavoin Charles sai jo varhain johdatusta biologiaan isältään. Opiskeltuaan ensin Lycée Corneille de Rouen -lyseossa hän aloitti lääketieteen opinnot paikallisessa lääkärikoulussa. Kolmen vuoden opintojen jälkeen hän seurasi vanhempaa veljään Mauricea Pariisiin ja aloitti työt pääkaupungin sairaaloissa.


title: Charles Nicolle

text: Charles Nicolle opiskeli lääketieteellisessä tiedekunnassa Albert Gombaultin johdolla ja Pasteur-instituutissa Émile Roux’n johdolla. Hänen väitöskirjansa käsitteli pehmeää sankkeria ja hän suoritti lääketieteen tohtoritutkinnon 1893. Hän palasi Roueniin lääketieteellisen tiedekunnan jäseneksi ja hänet nimitettiin bakteriologisen laboratorion johtajaksi 1896. Vuonna 1903 hänet nimitettiin Tunisin Pasteur-instituutin johtajaksi, jona hän toimi aina kuolemaansa saakka.


title: Stéphane Yelle

text: Stéphane Yelle (s. 9. toukokuuta 1974) on kanadalainen entinen jääkiekkoilija. Hän oli pelipaikaltaan keskushyökkääjä.


title: Stéphane Yelle

text: New Jersey Devils varasi Yellen 186. vuorolla , jolloin hän pelasi OHL-seura Oshawa Generalsissa. New Jersey myi Yellen kesäkuussa 1994 Quebec Nordiquesiin, jonka AHL-joukkueessa, Cornwall Acesissä Yelle pelasi kauden 1994–1995.


title: Stéphane Yelle

text: Kesällä 1995 Quebec muutti Denveriin ja joukkueen uudeksi nimeksi tuli Colorado Avalanche. Yelle pelasi Coloradossa vuosina 1995–2002, jona aikana Colorado voitti kahdesti Stanley Cupin, 1996 ja 2001.


title: Stéphane Yelle

text:
Colorado myi Yellen ja Chris Druryn lokakuussa 2002 Calgary Flamesiin, josta se sai vaihdossa Derek Morrisin, Dean McAmmondin ja Jeff Shantzin.
Yelle pelasi Calgaryssä viisi kautta. Kauden 2003–2004 päätteeksi Calgary eteni Stanley Cupin finaaleihin, mutta hävisi loppuottelusarjan Tampa Bay Lightningille.


title: Stéphane Yelle

text: Yelle siirtyi kaudeksi 2008–2009 Boston Bruinsiin yhden kauden mittaisella pelaajasopimuksella. Hän teki 77 ottelussa 18 pistettä.


title: Stéphane Yelle

text: Yelle aloitti kauden 2009–2010 Carolina Hurricanesissa, mutta Carolina myi hänet Harrison Reedin kanssa maaliskuussa 2010 Colorado Avalancheen, josta Boston sai vaihdossa Cedric Lalonde-McNicollin ja kuudennen kierroksen varausvuoron.


title: Stéphane Yelle

text: Yelle lopetti pelaajauransa kauden 2009–2010 jälkeen.


title: Tiibetiläinen kirjaimisto

text: Tiibetiläinen kirjaimisto on abugida-tyyppinen kirjaimisto. Sitä käytetään tiibetin kielen ja lisäksi dzongkhan kielen, denzongkhan kielen, ladakhin kielen ja joskus baltin kielen kirjoittamiseen. Sitä kirjoitetaan vasemmalta oikealle. Tavut, joissa on 1–4 kirjainta, erotetaan toisistaan "tseg"-merkein ilman sanavälejä (tä'hän'ta'paan).


title: Tiibetiläinen kirjaimisto

text: Nykyisin tiibetin kielen sanojen ääntäminen eroaa paljon niiden kirjoitusmuodosta, sillä kirjoitusjärjestelmä ei ole muuttunut paljon 700-luvulta, jolloin se kehitettiin.


title: Tiibetiläinen kirjaimisto

text: Vokaaleja (muita kuin a:ta) merkitään erillisillä merkeillä, jotka kirjoitetaan kirjainten ylle tai alle. Esimerkiksi k:n kanssa:


title: Tiibetiläinen kirjaimisto

text: ཀ ཀི ཀུ ཀེ ཀོ


title: Asetelmakerroin

text: Asetelmakerroin mittaa otanta-asetelman tilastollista tehokkuutta suhteessa yksinkertaiseen satunnaisotantaan. Se määritellään seuraavasti:


Asetelmakerroin


title: Asetelmakerroin

text: missä osoittaja on otanta-asetelman totaaliestimaattorin otosvarianssi ja nimittäjä on oletettu yksinkertaisen satunnaisotannan otosvarianssi, joka tulisi kyseeseen samanlaisen otoskoon suhteen. Asetelmakertoimen avulla pystytään laskemaan myös tehokas otoskoko seuraavasti:


title: Asetelmakerroin

text: missä todellinen otoskoko n on jaettu totaaliestimaatin asetelmakertoimella.


title: Asetelmakerroin

text: Survey-otannassa luonnollinen päämäärä on tietysti se, että formula_3. Tällaisissa tilanteissa lisäinformaation käyttö otanta-asetelman rakentamisessa on hyödyllistä. Ositettu otanta ja otanta otosyksikön koon mukaan (PPS) ovat useimmiten käytetyimmät tähän tarkoitukseen. Tehokkuutta voidaan myös parantaa lisäämällä avustavaa dataa estimointiproseduuriin malliavusteisten tekniikoiden avulla.


title: Asetelmakerroin

text: Ryväsotannassa törmätään usein tilanteeseen jolloin formula_4. Tämä johtuu siitä, että rypäissä esiintyy sisäkorrelaatiota kiinnostuksen kohteina olevien muuttujien suhteen.


title: Asetelmakerroin

text: Mikäli formula_5, niin otanta-asetelman tehokkuus on samansuuruinen kuin se olisi yksinkertaista satunnaisotantaa käytettäessä.


title: Taikuuden tuoksu

text: Taikuuden tuoksu () on Cliff McNishin vuonna 2001 ilmestynyt varhaisnuorten fantasiaromaani. Se on myös trilogian toinen osa.


title: Taikuuden tuoksu

text: Kirja sijoittuu vuoden päähän Noidan loitsu-teoksen tapahtumista. Rachelin ja Ericin tuntema kotimaailma on muuttumassa. Rachel on jo kauan salannut omat taikavoimansa, kun maahan alkaa ilmestyä muita taikavoimaisia lapsia. Rachel on innoissaan ja lähtee etsimään lahjakkaimpia lapsia ja löytää muun muassa Yemin. Pian kaikki lahjakkaat lapset kuitenkin katoavat jättämättä mitään johtolankoja. Rachelille selviää, että Dragwenan planeetalta on saapunut noitia kostamaan sisarensa kuoleman. He kokoavat lapsista armeijaa, jonka avulla pyrkivät saamaan maan haltuunsa. Rachel alkaa koota omaa armeijaansa pysäyttääkseen noitien toimet. Rachelin perään lähetetään Heiki-niminen tyttö, joka haluaa tuhota tämän. Rachel kuitenkin voittaa Heikin taistelussa ja naamioituu häneksi. Rachel, Erik, Morpeth ja muut lapset suuntavat pohjoisnavalle, jossa käydään suuri taistelu noitien ja lasten välillä.


title: Taikuuden tuoksu

text:
McNish kertoo kotisivuillaan, että hänen tarkoituksenaan ei ollut alun perin kirjoittaa jatko-osaa Noidan loitsu-kirjalle mutta ehdotti asiaa Orionin kustannusyhtiölle, joka piti ajatuksesta.
Kirjan henkilöistä kirjailija mainitsee, että hän halusi luoda pahatahtoisen tyttöhahmon (Heikin). Hän harkitsi myös poikaa mutta uskoi, että Rachelin olisi parempi taistella tyttöä vastaan. Lisäksi hän kertoi myös haluavansa nostaa Ericin tärkeyden Rachelin tasolle.
The Daily Telegraph kehui kirjan juonta sekä yllättäviä juonenkäänteitä, minkä lisäksi myös The Times on kehunut kirjaa.


title: Dasypus bellus

text: Dasypus bellus on sukupuuttoon kuollut vyötiäislaji, joka eli Pohjois- ja Etelä-Amerikassa plioseenilta pleistoseenille 1,8 miljoonaa – 12 000 vuotta sitten.


title: Dasypus bellus

text: "Dasypus bellus" oli yhdeksänvyövyötiäisen ("Dasypus novemcinctus") suurempi serkku. Eläimen ruumista peitti tuhansista luukilvistä koostuva panssari. Se saattoi suojata hidasta vyötiäistä hyvin tehokkaasti petoja vastaan.


title: 08/15 (romaanitrilogia)

text: 08/15 on saksalaisen kirjailijan Hans Hellmut Kirstin romaanitrilogia, jolla hän nousi 1950-luvun puolivälissä maailmanmaineeseen ja saksalaisen kirjallisuuden eturiviin.. Teosten pohjalta on Paul May ohjannut elokuvasarjan "08/15". Kirjasarjan nimen taustalla on maailmansodissa käytössä ollut saksalainen konekivääri MG 08/15. Kirst itse oli Reichswehrin ammattisotilas vuodesta 1933.


title: Viron naisten jääkiekkomaajoukkue

text: Viron naisten jääkiekkomaajoukkue on Viron edustusjoukkue kansainvälisissä jääkiekko-otteluissa ja turnauksissa. Joukkueen päävalmentajana toimii Veiko Suvaoja.


title: Viron naisten jääkiekkomaajoukkue

text: Viro osallistui ensimmäisiin maailmanmestaruuskilpailuihin vuonna 2007 sijoittuen neljänneksi 4. divisioonassa voittamalla kaksi peliä turnauksessa.


title: Siirrettävä ohjelma

text: Portable application, vapaasti suomennettuna kannettava ohjelma (tai siirrettävä), tarkoittaa tietokoneohjelmaa jota voidaan ajaa ilman asentamista tietokoneessa. Näitä myös "Portable"-ohjelmiksi kutsuttuja ohjelmia voidaan siis ajaa itsenäisesti riippumatta käyttöjärjestelmän ominaisuuksista, jolloin ohjelmaa voidaan siirtää erilaisilla tallennusmedioilla (esimerkiksi USB-muistilla, kiintolevyllä tai erilaisilla optisilla medioilla, kuven CD tai DVD-levyillä) mahdollistaen ohjelman ajamisen muillakin tietokoneilla, kuin millä se on asennettu.


title: Pianopartituuri

text: Pianopartituuri (harvemmin pianovedos, pianosovitus tai pianoreduktio) tarkoittaa orkesteripartituurin supistettua versiota, jossa orkesterin tai kamariyhtyeen musiikki on sovitettu pianolle. Usein piano-osuuteen on merkitty viitteitä soitinnuksesta, ja piano-osuudessa esitetään sävellyksen keskeisimmät melodiset ja harmoniset linjat sekä dynamiikka.


title: Pianopartituuri

text: Oopperoiden ja kuoroteosten pianopartituureja käytetään yleisesti teosten opiskeluun ja harjoittamiseen siten, että laulajat tai tanssijat harjoittelevat teosta aluksi korrepetiittorin eli harjoituspianistin kanssa ja vasta myöhemmin orkesterin kanssa. Myös kamarimusiikkiteoksista voidaan laatia pianopartituuri, ja pianopartituurit voivat olla myös nelikätisiä.


title: Pianopartituuri

text: Ennen mekaanisen ja elektronisen äänentoiston kehittymistä pianopartituureilla oli keskeinen merkitys musiikinharrastukselle, sillä pianosovitusten avulla pystyttiin tutustumaan ja perehtymään merkittäviin orkesterisävellyksiin (esimerkkinä Franz Lisztin transkriptiot Ludwig van Beethovenin sinfonioista).


title: Velhon vala

text: Velhon vala () on Cliff McNishin vuonna 2002 ilmestynyt varhaisnuorten fantasiaromaani. Se on myös trilogian viimeinen osa.


title: Velhon vala

text: Noitien planeetalla, Oolilla ylinoitien vuosisatojen ajan pitämät orjat, Griddat ovat murtautuneet pois maanalaisista vankiloistaan ja valloittaneet noitien maailman. Griddojen johtaja, Gulrathaca haluaa jatkaa valloituksiaan muilla planeetoilla ja päättää hyökätä maahan, planeetalle, jossa noidat epäonnistuivat.


title: Velhon vala

text: Pian Larpskendia joutuu ensimmäisenä taisteluun Griddoja vastaan, hän palaa haavoittuneena takaisin maahan, jolloin Ericille ja Rachelille selviää, että Larpsekendia on noitien kaltainen olento, joka on vain hämännyt toisella olemuksellaan. Samanaikaisesti Yemi ja hänen isosiskonsa katoavat. Griddojen johtaja saapuu pian maahan ja esiintyy ystävällisenä ja pyytää Rachelia ja Ericiä vierailulle planeetalleen. Rachel ja Eric lähtevät Oolille, mikä paljastuu virheeksi. Griddat ovat esittäneet ystävällisä saadakseen Ericin ja Rachelin, maapallon vaikutusvaltaisimmat lapset luokseen ja tuhotakseen heidät. Oolin planeetalla sisaruksille selviää, että Griddat ovat Yemin sieppauksen takansa ja pyrkivät pysäyttämään tämän.


title: Velhon vala

text: Birmingham Post kuvasi kirjaa seuraavasti: "Hahmot ovat uskottavia; kirja on kauniisti kirjoitettu, sivu sivun jälkeen lahjakasta mielikuvitusta; tämä on pakollista luettavaa murrosikäisille."


title: Suolijärvi

text: Suolijärvi voi viitata seuraaviin:


title: Hietatähystäjät

text: Hietatähystäjät ("Trichodontidae") on ahvenkaloihin kuuluva heimo. Heimon lajeja tavataan Tyynenmeren pohjoisosista.


title: Hietatähystäjät

text: Hietatähystäjien heimoon kuuluu 2 lajia hietatähystäjä ("Trichodon trichodon") ja japaninhietatähystäjä ("Arctosscopus japonicus"). Lajien asema ahvenkalojen lahkossa on hieman epäselvä ja useimmiten se sijoitetaan alalahkoon "Trachinoidei". Pieter Bleeker sijoitti heimon kuuluvaksi alalahkoon "Percoidei" ja sittemmin eräät kalatieteilijät ovat sijoittaneet sen omaksi alalahkokseen "Trichodontoidei".


title: Hietatähystäjät

text: Hietatähystäjät ovat melko korkearuumiisia, suuripäisiä ja suurisuisia kaloja. Ne kasvavat korkeintaan noin 30 cm pitkiksi. Lajeilla on kaksi selkäevää, jotka ovat selkeästi erillään toisistaan. Rintaevät ovat hyvin suurikokoiset ja viuhkamaiset. Myös pyrstöevä on suurehko ja haarautunut, peräevä on pitkä. Hietatähystäjälajeilta puuttuu uimarakko. Ne ovat myös suomuttomia ja väriltään hopeanharmaita.


title: Hietatähystäjät

text: Hietatähystäjälajeja tavataan rannikon läheisyydestä pohjoiselta Tyyneltämereltä. Ne elävät tyypillisesti 200–400 metrin syvyydessä hiekka- tai mutapohjaan kaivautuneena niin, että vain silmät ovat näkyvissä. Ne syövät pieniä selkärangattomia eläimiä. Hietatähystäjät ovat paikoin tärkeitä ruokakaloja, joita saadaan sivusaaliina muita kaloja kalastettaessa. Kaupallisesti niillä ei ole juurikaan merkitystä.


title: Ahjo (täsmennyssivu)

text: Ahjo voi tarkoittaa seuraavia:


title: Fasismin uhrien muistomerkki (Donetsk)

text: Fasismin uhrien muistomerkki () on muistomerkki, joka on rakennettu muistoksi niille, jotka kuolivat fasisitien takia toisessa maailmansodassa. Muistomerkki rakennettiin vuonna 1965. Muistomerkki sijaitsee Donetskin kaupungissa Donetskin alueella Ukrainassa. Muistomerkin veisti kuvanveistäjä Artiomovitch Brine ja muistomerkin suunnitteli arkkitehti Youri Mojtchil. Muistomerkki on 12 metriä korkea ja pylväiden päällä on pronssinen seppele.


title: Fasismin uhrien muistomerkki (Donetsk)

text: Vuonna 2007 muistomerkki joutui vandaalien kohteeksi. Vandaalit rikkoivat portaat, ikuisen liekin ja pylväiden pinnat. Korjausten yhteydessä pylväiden punainen graniittipinta päällystettiin koristeellisella alumiinipäällysteellä ja muistomerkin viereen asennettiin valonheittimiä. Muistomerkki saatiin valmiiksi vuonna 2011.


title: Hall & Oates

text: Hall & Oates on yhdysvaltalainen soul-popduo, jonka muodostavat Daryl Hall ja John Oates. He julkaisivat ensimmäiset levytyksensä 1970-luvulla ja olivat 1980-luvun suosituimpia valkoihoisia soul-laulajia.


title: Hall & Oates

text: Daryl Hall (s. 1946) oli ennen Hall & Oatesin perustamista laulanut opiskelijayhtye Temptonesissa ja nauhoittanut sooloartistina. John Oates (s. 1948) puolestaan oli aiemmin laulanut philadelphialaisessa The Masters -soulyhtyeessä. Miehet alkoivat kirjoittaa musiikkia yhdessä vuonna 1969 ja pian ryhtyivät konsertoimaan duona, jossa Hall soitti pianoa ja Oates akustista kitaraa.


title: Hall & Oates

text: Vuonna 1972 Hall & Oates sai levytyssopimuksen Atlantic Recordsilta. Heidän ensimmäinen albuminsa "Whole Oates" ilmestyi samana vuonna. He nauhoittivat Atlanticille albumit "Abandoned Luncheonette" ja "War Babies" ennen kuin siirtyivät RCA Records -yhtiölle vuonna 1974. Atlantic julkaisi kuitenkin vielä vuonna 1977 kaksikolta albumin "No Goodbyes".


title: Hall & Oates

text: 1970-luvulla Hall & Oates nousi Yhdysvaltojen singlelistalle kappaleilla ”Sara Smile” (1976) ja ”Rich Girl”. He nauhoittivat RCA:lle albumit "Hall & Oates", "Beauty on a Back Street", "Along the Red Ledge" ja "X-Static". Merkittävä läpimurto tuli kuitenkin vasta vuoden 1980 albumilla "Voices", jonka laulujen kirjoittamiseen osallistuivat Sara ja Janna Allen.


title: Hall & Oates

text: 1980-luvun alku oli Hall & Oatesin menestyksekkäintä aikaa. Kappaleet ”Kiss on My List” ja ”I Can’t Go for That (No Can Do)” nousivat listaykkösiksi ja kymmenen muuta duon kappaletta nousi Yhdysvaltojen top 20:een. Hall julkaisi vuonna 1986 ensimmäisen sooloalbuminsa, mutta duo jatkoi sen jälkeen yhdessä levyttämistä.


title: Hall & Oates

text: Hall & Oates on jatkanut levyttämistä ja konsertoimista myös 2000-luvulla, vaikka kumpikin on keskittynyt perhe-elämään ja soolouraansa. Hall julkaisi vuonna 2011 viidennen sooloalbuminsa. Duo on 2010-luvulla tehnyt useita yhteisiä kiertueita ja esiintynyt esimerkiksi "American Idolissa" ja "The Voicessa". Hall & Oates otettiin Rock and Roll Hall of Fameen vuonna 2014.


title: Filippiinien taistelut (1941–1942)

text: Filippiinien taistelut olivat toisessa maailmansodassa käydyn Tyynenmeren sodan taistelu Japanin sekä Yhdysvaltojen ja Filippiinien kansainyhteisön välillä, jossa Japani onnistui valloittamaan Filippiinit.


title: Filippiinien taistelut (1941–1942)

text: Japanin hyökkäys Filippiineille alkoi 8. joulukuuta 1941, kaksi päivää Pearl Harborin hyökkäyksen jälkeen ja päättyi 8. toukokuuta 1942. Pääkaupunki Manila miehitettiin ja maan johtoon asetettiin keisarin määräämä nukkehallitus. Bataanin ja Corregidorin taistelujen aikana Japani toteutti Bataanin kuolemanmarssin vangituille yhdysvaltalaisille ja filippiiniläisille sotilaille. Moni sotilaista ei selviytynyt pitkästä ja uuvuttavasta matkasta.


title: Filippiinien taistelut (1941–1942)

text: Myöhemmin seuranneiden Korallimeren ja Midwayn taisteluiden jälkeen aloite Tyynellämerellä siirtyi liittoutuneille ja he tekivät maihinnousun Filippiineille Leyten saarille 20. lokakuuta vuonna 1944. Taistelut päättyivät liittoutuneiden voittoon ja lopulta Filippiinit vapautettiin japanilaisten hallinnasta 2. syyskuuta 1945.


title: Brooke Hayward

text: Brooke Hayward (s. 5. heinäkuuta 1937 Los Angeles, Kalifornia, Yhdysvallat) on yhdysvaltalainen näyttelijä ja kirjailija.


title: Brooke Hayward

text: Haywardin vanhemmat olivat teatterituottaja Leland Hayward ja näyttelijä Margaret Sullavan. Hänen äitinsä ja sisarensa kuolivat huumeisiin, veli ampui itsensä.


title: Brooke Hayward

text: Haywardin varsinainen näyttelijäura jäi lyhyeksi, mutta sen jälkeen hän esiintyi 30 vuoden aikana vielä muutamassa elokuvassa. Hänen muistelmakirjansa "Haywire" ilmestyi 1977. Hänen ensimmäinen puolisonsa oli Michael M. Thomas 1956–1960. Myöhemmin hän avioitui Dennis Hopperin kanssa, ja avioliitto kesti 1961–1969. Kolmannen avioliiton hän solmi 1985 Peter Duchinin kanssa, jonka kanssa hän oli asunut jo vuodesta 1981. Ero tuli 2008.


title: Aftonposten (1944)

text: Aftonposten oli Suomessa 1944–1945 kuudesti viikossa ilmestynyt oikeistoradikaali ruotsinkielinen iltapäivälehti. Lehden perustivat kesällä 1944 ruotsinkieliset oikeistopiirit, jotka olivat aiemmin tukeneet Svensk Botten -nimistä lehteä. Aftonposten julisti olevansa torjumassa "maailmanbolševismin" uhkaa Suomessa ja esiintyi myös välirauhansopimuksen solmimisen jälkeen avoimen kommunisminvastaisena. Lehden päätoimittajana toimi Torsten G. Aminoff, joka oli ollut myös Svensk Bottenin päätoimittaja. Lehteä julkaisseen yhtiön suurimmat osakkaat olivat vuorineuvokset Carl-Gustaf Herlitz ja Petter Forsström. Lehden perustajiin ja toimittajiin kuului myös saksalaismielisenä aktivistina tunnettu pankinjohtaja Pehr Norrmén.


title: Aftonposten (1944)

text: Liittoutuneiden valvontakomissio pyysi syksyllä 1944 Suomen ulkoministeriöltä selvitystä lehden ja sen rahoituksen saksalaiskytkennöistä, joista oli liikkunut huhuja. Vastaperustettu SKDL vaati sen lopettamista natsimielisenä. Aftonpostenin kuitenkin tasoitettua pian linjaansa valvontakomissio menetti mielenkiintonsa, eikä viranomaisten tarvinnut lakkauttaa lehteä. Se lakkasi ilmestymästä toukokuun 1945 lopussa taloudellisista syistä – lehden oman ilmoituksen mukaan koska "pahin uhka oli jo ohi".


title: Luettelo vaalikauden 1975–1979 kansanedustajista

text: Tämä on luettelo vaalikauden 1975 kansanedustajista. Eduskuntavaaleissa 1975 valittu eduskunta toimi syyskuusta 1975 maaliskuuhun 1979.


title: Patrick Aaltonen

text: Patrick Aaltonen (s. 18. maaliskuuta 1994 Raisio) on suomalainen jalkapalloilija, joka edustaa Veikkausliigassa pelaavaa HIFK:ta. Hänen pelipaikkansa on oikea laitapuolustaja.


title: Patrick Aaltonen

text: Aaltonen on Helsingin Jalkapalloklubin kasvatti. Hän siirtyi vuonna 2010 B-juniorina espoolaiseen FC Honkaan, jonka reservijoukkue Pallohongassa hän pelasi ensimmäiset aikuisten ottelunsa Kakkosessa kaudella 2011. Veikkausliiga-debyyttinsä Aaltonen teki seuraavalla kaudella 29. huhtikuuta pelatussa vierasottelussa IFK Mariehamnia vastaan. Lokakuussa 2013 ilmoitettiin Hongan purkaneen yhteisymmärryksessä Aaltosen sopimuksen kesken kauden.


title: Patrick Aaltonen

text: Poikamaajoukkueissa Aaltonen on esiintynyt jokaisessa ikäluokassa. Hän on edustanut Suomea vuosina 2009–2014 yhteensä 46 kertaa ja on tehnyt kolme maalia.


title: Santeri Ahola

text: Arttu Santeri Ahola (s. 10. tammikuuta 1992 Kerava) on suomalainen jalkapalloilija. Hän on pelipaikaltaan keskikenttäpelaaja.


title: Santeri Ahola

text: Ahola on Keravan Pallo-75:n kasvatti. Hän on pelannut juniorina myös PK Keski-Uusimaassa ja Helsingin Jalkapalloklubissa. Ahola teki sarjadebyyttinsä Ykkösen kaudella 2010 HJK:n reservijoukkue Klubi 04:ssä. Kaudeksi 2012 hän siirtyi Veikkausliigassa pelanneen FC Hongan riveihin. Ensiesiintymisensä pääsarjassa Ahola teki 18. syyskuuta pelatussa vierasottelussa IFK Mariehamnia vastaan. Hän pelasi kaudella yhteensä viisi Veikkausliiga-ottelua ja yhtä monta myös Kakkosessa reservijoukkue Pallohongassa.


title: Santeri Ahola

text: Seuraavaksi kaudeksi Ahola siirtyi Jyväskylän Jalkapalloklubiin kahden vuoden sopimuksella. Hän esiintyi yhdeksässä sarjaottelussa JJK:n paidassa, viettäen myös elokuun lainalla Ykkösessä pelanneessa Tampereen Ilveksessä. Lokakuussa Ahola purki sopimuksensa JJK:n kanssa ja pian sen jälkeen solmi yksivuotisen sopimuksen FC Viikinkien kanssa.


title: Santeri Ahola

text: Poikien maajoukkueissa Ahola on esiintynyt jokaisessa ikäluokassa vuosina 2007–2011. Hän on pelannut yhteensä 38 poikamaaottelua. Ahola on pelannut myös yhden ottelun nuorten maajoukkueessa Unkaria vastaan vuonna 2013.


title: Felipe Aspegren

text: Felipe Aspegren (s. 12. helmikuuta 1994 Cali, Kolumbia) on kolumbialais-suomalainen jalkapalloilija, joka edustaa Veikkausliigassa pelaavaa Ilvestä. Hän on pelipaikaltaan laitapuolustaja. Aspegren on syntynyt Kolumbiassa, mutta muuttanut Suomeen jo alle kouluikäisenä.


title: Felipe Aspegren

text: Aspegren on Helsingin Jalkapalloklubin kasvatti, joka on edustanut Veikkausliigassa FC Inter Turkua, Seinäjoen Jalkapallokerhoa, Turun Palloseuraa sekä FC KTP:tä, jonka kanssa hän solmi vuoden mittaisen sopimuksen maaliskuussa 2015. Joulukuussa 2015 Aspegren solmi vuoden mittaisen pelaajasopimuksen optio-oikeudella Tampereen Ilveksen kanssa tavoitteenaan päästä pelaamaan säännöllisesti avauskokoonpanossa. Ilves lunasti Aspegrenin option. Kauden 2017 päätteeksi Ilves teki kaksivuotisen jatkosopimuksen Aspegrenin kanssa.


title: Felipe Aspegren

text: Aspegren on edustanut Suomen alle 19-vuotiaiden ja alle 21-vuotiaiden maajoukkueita.


title: Felipe Aspegren

text: Tampereen Ilveksessä toiminut päävalmentaja Jarkko Wiss kuvaili Aspegrenia "rohkeaksi, taitavaksi ja teräväksi laitapuolustajaksi, joka pystyy tarvittaessa pelaamaan myös keskikentän keskellä." Wissin mukaan Aspegren on "lupaava jalkapalloilija, joka otti isoja askelia eteenpäin kehityksessään, kun hän pelasi Kotkassa".


title: Mike Banner

text: Mike Banner (s. 20. lokakuuta 1984 Washington DC, Yhdysvallat) on yhdysvaltalainen jalkapallopuolustaja, joka pelaa Ykkösenn KPV:tä.


title: Mike Banner

text: Banner pelasi neljä kautta eli vuodet 2007-2010 Pohjois-Amerikan Major League Soccer (MSL) - liigaa 48 ottelua. Kaudella 2012 hän siityi Pietarsaaen Jaroon ja pelasi kaksi kautta Veikkausliigaa Jarossa 48 ottelua. Kaudella 2014 Banner pelasi muutaman ottelun FC Edmontonin riveissä, mutta palasi keväällä 2016 Suomessa Ykköseen KPV:hen.


title: Risto Hakola

text:
Risto Hakola (s. 1957) on jämsäläinen näytelmäkirjailija ja toimittaja. Hakolan näytelmiä on esitetty muun muassa HimosTeatterissa Jämsässä.
Hakolan ensimmäinen HimosTeatteriin kirjoittama näytelmä oli musiikkinäytelmä Reteesti vaan (2006). Se sai hienot arviot, muun muassa sanomalehti Keskisuomalaisen kriitikko Teppo Kulmala totesi näytelmän olevan parasta, mitä Suomen kesäteattereissa on tarjolla. Näytelmässä kuvataan yhtä kesäpäivää vuonna 1968, kun Irwin Goodman ja Vexi Salmi yhtyeineen saapuvat keikalle Polvijärvelle. Keikka päättyy nuorisomellakkaan. Näytelmän päärooleissa nähtiin Joni Leponiemi, Helena Rängman, Reijo Ahonen ja Mikko Röman.
Muita Hakolan kirjoittamia näytelmiä ovat musiikkinäytelmä Badding & Badding (2008) ja Sotatalvi (2010). Jälkimmäinen kuvaa kuvitteellisen kiväärikomppanian vaiheita Taipaleenjoen taisteluissa talvisodassa. Näytelmää esitettiin HimosTeatterissa talvella 2010. Kesällä 2012 Himoksessa nähtiin Hakolan kirjoittama näytelmä Hullu pappi!, joka sijoittuu 1600-luvulle. Kesällä 2014 HimosTeatterissa esitetään Hakolan käsikirjoittama musiikkinäytelmä Doris ja Laulumies, jossa kuullaan J. Karjalaisen musiikkia. Tarinankerronnallisen näytelmän pääosassa nähdään Joni Leponiemi.


title: Johan Brunell

text: Johan Brunell (s. 29. toukokuuta 1991 Pietarsaari) on suomalainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan keskuspuolustaja.


title: Johan Brunell

text: Brunell on FF Jaron kasvatti. Hän pelasi vuoden Turun Palloseuran A-junioreissa 2009, josta palasi takaisin kaudeksi 2010. Brunell teki liigadebyyttinsä kaudella 2011 ja pelasi kauden aikana neljässä ottelussa. Enimmäkseen hän edusti Jaron yhteistyöseuraa Jakobstads Bollklubbia. Vuonna 2012 Brunell pelasi Veikkausliigassa yksitoista ottelua ja teki yhden maalin. Seuraavalla kaudella Brunell murtautui lopullisesti Jaron avauskokoonpanoon.


title: Johan Brunell

text: Tammikuussa 2014 Saksan 3. Ligassa pelannut Chemnitzer FC tarjosi Brunellille puolentoista vuoden sopimusta, mutta seura ja pelaaja eivät päässeet yhteisymmärrykseen sopimusehdoista. Huhtikuussa hän solmi jatkosopimuksen Jaron kanssa. Loppukesästä 2014 aiheutunut akillesjänteen repeämä piti Brunellin poissa kentiltä kauden loppuun asti.


title: Johan Brunell

text: Maaliskuussa 2017 Brunell allekirjoitti sopimuksen MLS-seura Toronto FC:n kanssa. Toronto-kausi päättyi kuitenkin huhtikuussa 2017 MLS:n erikoisten pelaajasäännösten vuoksi, ja tämä lopulta koitui Brunellin kohtaloksi hänen ulkomaalaisstatuksen vuoksi. Hän palasi toukokuussa Suomeen ja teki sopimuksen Pietarsaaren JBK:n kanssa.


title: Taghaza

text: Taghaza on entinen suolakaivospaikkakunta Malin pohjoisosassa keskellä Saharaa. Se oli Länsi-Afrikan tärkeimpiä kivisuolan tuotannon keskuksia 1500-luvun puoliväliin saakka.


title: Taghaza

text: Noin 500-luvulla syntynyt Taghaza mainitaan ensimmäisen kerran 1200–1300-luvun arabialaisten maantieteilijöiden teoksissa. Aluksi se kuului massufa-nimiselle berberiheimolle, kunnes 1300-luvun alussa alue liitettiin keskiaikaiseen Malin valtakuntaan. Suola leikattiin 90 kiloa painaviksi harkoiksi, jotka kuljetettiin kamelikaravaaneilla Sidjilmasan, Oualatan ja Timbuktun kauppakeskuksiin. Kaivoksilla työskentelevien orjien olot olivat hirvittävät. Kaikki ruoka täytyi tuoda muualta, vesi oli suolaista ja suolaharkot toimivat ainoana rakennusmateriaalina.


title: Taghaza

text: Malin heikennyttyä Taghaza siirtyi 1400–1500-luvuilla Songhain valtakunnan hallintaan. 1500-luvulla Marokon Sad-dynastia vaati sitä omakseen. Marokkolaiset miehittivät Taghazan vuonna 1586, jolloin suolan tuotanto siirtyi todennäköisesti Taoudenniin. Jo tätä ennen 1400-luvun lopussa Taghazan suola oli alkanut ehtyä. Kiista suolakaupan verotuksesta johti lopulta marokkolaisten sotaretkeen, jonka seurauksena Songhai kukistui vuonna 1591.


title: Taghaza

text: Hylättyä kaivospaikkakuntaa käytettiin myöhemmin karavaanien pysähdyspaikkana. Arkeologisissa tutkimuksissa on löydetty kahden kylän, moskeijoiden ja linnoituksen rauniot. Asukasmäärän arvellaan olleen 1200–1800 henkeä.


title: Iidle Elmi

text: Iidle Elmi (s. 1. tammikuuta 1995) on Somaliassa syntynyt suomalainen jalkapalloilija, joka pelaa Veikkausliigan FF Jarossa.


title: Iidle Elmi

text: Hän liittyi Jaron junioreihin vuonna 2009 ja oli seuraavalla kaudella joukkueen paras maalintekijä Jaron B-junioreiden voittaessa SM-pronssia. Tammikuussa 2011 Elmi teki FF Jaron kanssa kolmivuotisen sopimuksen.


title: Iidle Elmi

text: Iidle Elmi on ollu mukana myös Suomen nuorisomaajoukkueiden leireillä.


title: Topi Järvi

text: Topi Järvi (s. 10. toukokuuta 1993, Lempäälä) on suomalainen jalkapalloilija. Järvi on pelannut Veikkausliigassa FC Hakan riveissä yhteensä 20 ottelua.


title: Topi Järvi

text: Topi Järven pelaajaura aikuisten tasolla alkoi kaudella 2011, kun hän nousi Veikkausliigassa pelanneen FC Hakan kokoonpanoon. Järvi debytoi Veikkausliigassa 17. lokakuuta 2011 ottelussa FC Inter–FC Haka. Järvi pelasi kausien 2011–2012 aikana yhteensä 20 liigaottelua pääasiassa vaihtopelaajana. Haka oli Veikkausliigassa kaudella 2011 kymmenes ja kaudella 2012 sarjan viimeinen. Hakan kausi 2012 päättyi putoamiseen Ykköseen. Järvi pelasi kaudella 2013 Hakan riveissä kahdeksan Ykkösen ottelua.


title: Topi Järvi

text: Kauden 2014 Järvi pelasi Kolmosen PS-44:ssa sekä kauden 2015 Kakkosen Kultsussa. Järvi teki kaudella 2015 Kakkosen Itälohkossa 15 maalia ja kauden päätteeksi hänet valittiin Itälohkon parhaaksi pelaajaksi. Järvi palasi Ykkösessä pelanneeseen Hakaan kaudeksi 2016. Järvi pelasi kausien 2016–2017 aikana yhteensä 22 Ykkösen ottelua, joissa hän teki kolme maalia.


title: Topi Järvi

text: Kaudeksi 2018 Järvi siirtyi Ykkösen AC Ouluun. Järvi pelasi kaudella 2018 AC Oulun riveissä seitsemän Ykkösen ottelua.


title: Hitchin

text: Hitchin on kaupunki Hertfordshiressä, Itä-Englannissa. Sen asukasluku on 34 266.


title: Hitchin

text: Varhaisin maininta Hitchinin kaupungista löytyy 600-luvulta peräisin olevasta dokumentista, jossa se ilmoitetaan Hicce-kansan keskukseksi. Modernia kirjoitustapaa 'Hitchin' käytettiin ensimmäisen kerran vuonna 1618.


title: Hitchin

text: Hitchinissä järjestetään vuosittain ilmainen Rhythms of the World -niminen maailmanmusiikkifestivaali. Rhythms of the World on osa kolmiviikkoista Hitchin Festivalia, jolloin järjestetään paljon konsertteja, teatteriesityksiä, pikniktapahtumia, taidenäyttelyitä ja kesäjuhlia.


title: Hitchin

text: Puoliksi englantilainen suomalaisartisti Kristiina Wheeler on kotoisin Hitchinistä.


title: Yusuf Jama

text: Yusuf Jama (s. 27. heinäkuuta 1993) on suomalainen jalkapallopuolustaja. Hän edustaa Ykkösen KooTeePeetä.


title: Yusuf Jama

text: Jama on Järvenpään Palloseuran kasvatti. Kaudella 2011 hän pelasi Ykköstä FC Espoossa. Kaudeksi 2012 Jama teki sopimuksen Veikkausliigan Myllykosken Pallon kanssa. Esiintymisiä liigassa kertyi kuitenkin vain yksi, ja valtaosan kaudesta hän vietti lainalla Ykkösen Viikingeissä ja Kakkosen JäPS:ssä. Kaudeksi 2013 Jama siirtyi Ykkösen KooTeePeehen.


title: Yusuf Jama

text: Jama on pelannut myös Suomen poikamaajoukkueissa.


title: Topi Järvinen

text: Topi Järvinen (s. 26. syyskuuta 1994 Jyväskylä) on suomalainen jalkapalloilija, joka edusti viimeksi Ykkösessä pelannutta JJK Jyväskylää. Hän on pelipaikaltaan laitalinkki.


title: Topi Järvinen

text: Vuoden 2012 tammikuussa Järvinen solmi JJK:n kanssa vuoteen 2015 asti ulottuvan sopimuksen. Järvinen debytoi Veikkausliigassa kaudella 2012 ja on pelannut myös nuorisomaajoukkueissa.


title: Erik Gustafsson (jääkiekkoilija, 1988)

text: Erik Gustafsson (s. 15. joulukuuta 1988 Sundsvall, Ruotsi) on ruotsalainen jääkiekkopuolustaja, jolla on sopimus KHL:n Avangard Omskiin kaudeksi 2014–2015. Melko pienikokoisen puolustajan vahvuudet ovat kahdensuunnan pelaamisessa, liikkuvuudessa, kiihtyvyydessä ja asenteessa. Gustafsson käsittelee kiekkoa hyvin ja hänellä on keskimääräistä enemmän peliälyä. Hyökkäyspäässä hän pärjää syöttöjensä ja rentouden kautta.


title: Erik Gustafsson (jääkiekkoilija, 1988)

text: Gustafsson on Njurunda SK:n kasvatti. Vuosina 2003–2005 hän pelasi TV-Puckenin Medelpadissa. Kesken kauden 2004–2005 Gustafsson siirtyi Timrå IK:n junioreihin, joissa hän pelasi vuodet 2005–2007.


title: Erik Gustafsson (jääkiekkoilija, 1988)

text: Kaudeksi 2007–2008 Gustafsson siirtyi Pohjois-Michiganin yliopistoon, jossa oli joukkueen tehokkain puolustaja 27 syöttöpisteellään. Hänet valittiin kauden päätteeksi CCHA:n tulokkaiden tähdistökentälliseen.


title: Erik Gustafsson (jääkiekkoilija, 1988)

text: Vuonna 2010 Gustafsson teki kolmivuotisen tulokassopimuksen NHL-seura Philadelphia Flyersiin. Hän pelasi Flyersin organisaatiossa yhteensä neljä kautta.


title: Vladimír Sobotka

text: Vladimír Sobotka (s. 2. heinäkuuta 1987 Třebíč, Tšekkoslovakia) on tšekkiläinen jääkiekkoilija, joka edustaa NHL-joukkue Buffalo Sabresia. Hän on pelipaikaltaan keskushyökkääjä.


title: Vladimír Sobotka

text: Sobotka on HC Slavia Prahan kasvatti. Hänet varattiin vuonna 2005 NHL:n varaustilaisuudessa neljännellä kierroksella Boston Bruinsiin. Bostoniin Sobotka siirtyi kaudella . Hän pelasi kolme kautta Bostonissa edustaen välillä myös seuran farmijoukkuetta AHL-liigan Providence Bruinsia.


title: Vladimír Sobotka

text: Kesäkuussa 2010 Sobotka myytiin St. Louis Bluesiin vaihdossa David Warsofskyyn. Neljän NHL-kauden jälkeen hän siirtyi KHL-liigassa pelaavan Avangard Omskin pelipaitaan.


title: Venceslaus III

text:
Venceslaus III (1289 - 1306) oli Unkarin, Böömin ja Puolan kuningas 1300-luvun alussa. Hän oli viimeinen Přemyslid-dynastian kuningas Böömissä. Hän peri Unkarin kruunun 1301 ja seurasi isäänsä Böömin kuninkaana 1305. Seuraavana vuonna hän kokosi sotajoukkoja vahvistaakseen vaatimuksiaan Puolan kruunusta, kun tuntemattomaksi jäänyt salamurhaaja surmasi hänet.
Hänen isoisänsä olivat Ottokar II Přemysl ja Rudolf I Habsburgilainen.


title: Vladimir Astapovski

text: Vladimir Aleksandrovitš Astapovski (, 16. heinäkuuta 1946 Brjansk, Venäjän SFNT – 12. huhtikuuta 2012 Moskova, Venäjä) oli Neuvostoliittoa edustanut jalkapallomaalivahti ja olympiamitalisti.


title: Vladimir Astapovski

text: Astapovski kuului Neuvostoliiton maajoukkueeseen sen voittaessa olympiapronssia Montréalissa 1976.


title: Vladimir Astapovski

text: Astapovski valittiin Neuvostoliiton vuoden jalkapalloilijaksi vuonna 1976. Hän kuoli 65 vuoden ikäisenä 12. huhtikuuta 2012.


title: Steve McQueen (ohjaaja)

text: Steven Rodney ”Steve” McQueen (s. 9. lokakuuta 1969 Lontoo) on brittiläinen taiteilija ja Oscar-palkittu elokuvaohjaaja ja -tuottaja. Hän on opiskellut taidetta Hammersmith and West London Collegessa ja Chelsea College of Art and Designissa sekä Goldsmiths' Collegessa. Elokuvasta hän kiinnostui vasta Goldsmithin-aikanaan ja lähti vuonna 1993 lyhyeksi aikaa New Yorkiin Tisch-taideoppilaitokseen.


title: Steve McQueen (ohjaaja)

text: Aluksi McQueen teki kokeellisia elokuvia, jotka olivat mykkiä ja mustavalkoisia: "Bear" (1993), "Deadpan" (1997), "Drumroll" (1998).


title: Steve McQueen (ohjaaja)

text: McQueenin ensimmäinen näytelmäelokuva "Hunger" (2008) kertoi irlantilaisten nälkälakosta vuonna 1981. Ohjaaja sai Caméra d'Or -palkinnon Cannesin elokuvajuhlilla ynnä muita palkintoja. Hänen toinen elokuvansa "Shame" (2011) sijoittui New Yorkiin ja käsitteli seksiriippuvuutta. Hänen kolmas elokuvansa "12 Years a Slave" (2013) perustuu Solomon Northupin omaelämäkertaan. Sen pääosissa ovat Chiwetel Ejiofor, Michael Fassbender ja Brad Pitt. Elokuva sai yhteensä yhdeksän Oscar-ehdokkuutta muun muassa parhaasta elokuvasta ja ohjauksesta, ja palkintoja elokuva sai kolme, muun muassa parhaan elokuvan palkinnon.


title: Steve McQueen (ohjaaja)

text: McQueen sai Brittiläisen imperiumin komentajan arvon vuonna 2011. Hän asuu avopuolisonsa Bianca Stigterin kanssa Amsterdamissa; heillä on kaksi lasta.


title: Olli Tynkkynen

text: Olli Tynkkynen (s. 4. helmikuuta 1994 Lahti) on suomalainen jalkapalloilija. Hän on pelipaikaltaan hyökkääjä.


title: Olli Tynkkynen

text: Tynkkynen teki FC Lahden riveissä ensiesiintymisensä Veikkausliigassa kaudella 2012. Hän on pelannut yhteensä 33 pääsarjaottelua ja tehnyt niissä yhden maalin.


title: Keukenhof

text: Keukenhof on puisto Lissen kunnassa Alankomaissa. Se on 32 hehtaarin suuruinen, ja siellä on 15 kilometriä polkuja. Puisto on erikoistunut tulppaaneihin ja muihin sipulikukkiin, joita siellä onkin seitsemän miljoonaa yli 1 600 lajikkeesta. Puisto on avoinna kahdeksan viikon ajan maaliskuulta toukokuuhun. Vuonna 2016 puistossa vieraili noin 1,1 miljoonaa matkailijaa.


title: Keukenhof

text: Nykyisen kukkapuiston historia juontaa 1400-luvulle, jolloin kreivitär Jacoba viljeli alueella hedelmiä ja vihanneksia. Keukenhofin linna rakennettiin 1600-luvulla. Alueen englantilaispuistot rakennettiin 1800-luvulla. Kukkapuiston perustivat vuonna 1949 tulppaanisipuleiden maahantuojat kukkanäyttelyalueeksi. Kukkapuisto avattiin vuonna 1950.


title: Aku Partanen

text: Veli-Matti ”Aku” Partanen (s. 28. lokakuuta 1991 Lappeenranta) on suomalainen kilpakävelijä, joka edustaa seuratasolla Lappeenrannan Urheilu-Miehiä. Vuodesta 2012 häntä on valmentanut Valentin Kononen. Aiemmin hänen valmentajinaan ovat toimineet Liisa Tirkkonen-Grönholm (2001–2007) ja Kai Partanen (2007–2012).


title: Aku Partanen

text: Partanen on tehnyt useita nuorten ikäluokkien Suomen ennätyksiä. Huhtikuussa 2012 hän rikkoi Valentin Konosen miesten 10 kilometrin kävelyn 13 vuotta vanhan Suomen ennätyksen parantaen sitä 21 sekunnilla aikaan 38.59. Kesäkuussa 2018 hän rikkoi Valentin Konosen nimissä olleet 23 vuotta vanhan 5 000 metrin kävelyn Suomen ennätyksen ajalla 18.43,17 ja 20 vuotta vanhan 30 kilometrin kävelyn Suomen ennätyksen ajalla 2.07.03.


title: Aku Partanen

text: 50 kilometrin kävelyssä Partasen ennätys on 24. maaliskuuta 2018 Dudincessa kävelty 3.44.43 ja 20 kilometrin kävelyssä 20. heinäkuuta 2017 Seinäjoen Kalevan kisoissa kävelty 1.24.01.


title: Aku Partanen

text: Lähde


title: Hans Hellmut Kirst

text: Hans Hellmut Kirst (5. joulukuuta 1914 Osterode, Itä-Preussi (nyk. Puolaa) – 23. helmikuuta 1989 Werdum, Itä-Friisia, Saksa) oli saksalainen menestyskirjailija. Kirst kirjoitti lähes 60 romaania, joista hänet nosti kansainväliseen menestykseen ja Saksan kirjailijoiden eturiviin romaanitrilogia "08/15".


title: Hans Hellmut Kirst

text: Romaanitrilogian "08/15" pohjalta on Paul May ohjannut elokuvatrilogian "08/15" (1954, 1955). Myös "Kenraalien yöstä" on valmistunut elokuva, Anatole Litvakin ohjaama "Kenraalien yö" (1967).


title: Komin tasavallan kansallislaulu

text: Komin tasavallan kansallislaulu on Venäjän federaation Komin tasavallan virallinen kansallislaulu. Sen sävelkulku pohjautuu Viktor Savinin säveltämään ja Mihail Gertsmanin sovittamaan lauluun "Haukan pesä" () vuodelta 2001. Kansallislaulu hyväksyttiin käyttöön 4. heinäkuuta 2006 annetulla lailla.


title: Komin tasavallan kansallislaulu

text: Kansallislaululla on kaksi virallista sanoitusta. Komin kielisen sanoituksen on laatinut V. Timin ja venäjän kielisen A. Šergina ja A. Suvorov yhdessä.


title: Komin tasavallan kansallislaulu

text: Sanoitusten sisällöt poikkeavat hieman toisistaan. Kansallislaulun venäjänkielisen sanoituksen 1. säkeistö kertoo rakkaasta pohjoisesta maasta, sen syvistä hangista, kylmästä tuulesta ja korkeuksiin kurottavasta taigasta. Toisessa säkeistössä matkataan haukan siivin läpi aikojen, ja kerrotaan Komin olevan kohtalomme, hedelmällinen ja valoisa.


title: Rogozarski IK-3

text: Rogozarski IK-3 () on ennen toista maailmansotaa Jugoslaviassa suunniteltu ja valmistettu hävittäjälentokone. Se oli Ikarus IK-2:n seuraaja. Konetyyppiä valmistettiin vain yhden noin hävittäjälaivueen verran, eli 12 kappaletta. Ensilento tehtiin toukokuussa 1938. Prototyyppi tuhoutui koelennolla 19. tammikuuta 1939, mutta konetyyppi määrättiin silti tuotantoon. Joitain muutoksia ja parannuksia siihen kuitenkin tehtiin, muun muassa tehokkaampi moottori. Toimitukset toteutuivat heinäkuuhun 1939 mennessä.


title: Rogozarski IK-3

text: Konetyyppi oli omana kehityskautenaan verrattain edistyksellinen: siinä oli vapaasti kantava alataso, katettu ohjaamo sekä sisäänvedettävät laskutelineet. Tykkiaseistus oli suhteellisen harvinaista vielä tuona aikakautena. Profiililtaan kone muistuttaa joissain määrin brittiläistä Hawker Hurricanea sekä ranskalaista Morane-Saulnier M.S. 406:ta.


title: Rogozarski IK-3

text: Saksan hyökättyä Jugoslavian alueelle, tällä konetyypillä pudotettiin 11 vastustajan lentokonetta huhtikuussa 1941. Loput jäljelle jääneet IK-3-tyypin koneet koottiin varalaskukentälle jossa ne tuhottiin, etteivät jäisi vihollisen käsiin.


title: Rogozarski IK-3

text: Konetyyppi käytti jugoslavialaisvalmisteista, Avian lisenssillä valmistamaa Hispano-Suizan 12-sylinteristä V-moottoria, tyyppiä 12Ycrs. Sen teho oli 980 hv (731 kW). Huippunopeus oli 527 km/h. Lakikorkeus, jota ei kirjalähdetieto varmista, oli 12 000 metriä. Aseistuksena oli 1x 20 mm tykki, sekä 2x 7,92 mm synkronoidusti ampuvat kk:t, kaikki runkoon kiinteästi asennettuina ja eteenpäin suunnattuina.


title: Otto Wittelsbach

text: Otto Wittelsbach (1261 – 1312) oli Ala-Baijerin herttua ja Unkarin kiistanalainen kuningas vuodesta 1305 joko vuoteen 1308 tai kuolemaansa asti. Hän kilpaili vallasta Kaarle Robertin kanssa, joka oli kruunattu Unkarin kuninkaaksi jo aikaisemmin. Hän kuului Wittelsbachin sukuun.


title: Otto Wittelsbach

text: Unkarissa Arpadien kuningassuku oli sammunut Andreas III:n kuolemaan 1301. Kukaan kotimaisista ylimyksistä ei vaatinut kruunua itselleen, vaan asettui tukemaan jotain ulkomaalaista vallantavoittelijaa, jotka olivat kaikki äitiensä puolelta sukua Arpadeille. Vallantavoittelijoiden välinen kilpailu loi anarkiaa, ja todellinen valta liukui mahtavimpien ylimysten käsiin. Ylimyssuvut toivat ensin valtaan böömiläisen Venceslaus III:n Tämä totesi tilanteen toivottomaksi ja luopui vuonna 1305 kruunusta Otto Wittelsbachin hyväksi, joka oli Béla IV:n tyttärenpoika. Jo seuraavana vuonna Transilvanian vahva mies Lazlo Kan sieppasi Wittelsbachin, otti kruunun haltuunsa ja päästi Wittelsbachin palaamaan Baijeriin. Vuonna 1308 kirkko ja suuri osa paroneista tunnustivat Kaarle Robertin kuninkaaksi, ja hänet kruunattiin uudelleen 1309 ja 1310.


title: Paul Saar

text: Paul Saar (7. kesäkuuta 1919 Tallinna – 5. maaliskuuta 2010) oli Viron evankelis-luterilaisen kirkon ja Inkerin kirkon pastori sekä jatkosodassa Suomen-poika.


title: Paul Saar

text: Hän syntyi vuonna 1919 Tallinnassa, jossa hänen isänsä Tõnis Saar toimi lähetyssaarnaajana. Saar valmistui vuonna 1937 Tallinnan Gustav Adolfi Gümnaasiumista. Sen jälkeen hän oli Viron armeijassa ja sotilaskoulussa. Vuosina 1938–1940 hän opiskeli Tarton yliopiston teologisessa tiedekunnassa. Kun vuonna 1940 teologinen tiedekunta suljettiin, hän meni lääketieteelliseen tiedekuntaan.


title: Paul Saar

text: Kun sota alkoi, Saar oli vähän aikaa metsäveli. Toukokuusta 1943 maaliskuuhun 1944 hän oli Tallinnan keskusvankilassa. Vuonna 1944 keväästä syksyyn hän oli Suomen puolella jatkosodassa, Suomen-poikien Jalkaväkirykmentti 200:ssa. Vuosina 1944–1947 hän opiskeli Helsingin yliopiston teologisessa tiedekunnassa. Hänet pidätettiin Helsingissä lokakuussa 1947, ja tammikuussa 1948 hänet luovutettiin Neuvostoliittoon. Tapahtumien aikaan Suomen sisäasiainministerinä toimi Yrjö Leino.


title: Paul Saar

text: Paul Saar vihittiin papiksi 9. toukokuuta 1948 Tallinnan tuomiokirkossa. Vuosina 1948–1951 hän oli pappina Vändran ja Torin seurakunnissa. Vuosina 1951–1953 hän oli Tallinnan Kaarlin seurakunnan pappi. Saar pidätettiin 24. helmikuuta 1953, ja hänet tuomittiin vankilaan. Hän vapautui 26. elokuuta 1956 Omskin vankileiriltä.


title: Paul Saar

text: Vuosina 1956–1967 Saar oli Varblan seurakunnan kirkkoherra ja vuosina 1963–1967 myös Hanilan ja Karusen seurakuntien pappi. Vuosina 1967–1967 Saar oli Hagerin seurakunnan kirkkoherra; lisäksi hän oli vuosina 1989–1993 Länsi-Harjun rovastikunnan rovasti. Vuonna 1993 hän jätti viralliset tehtävänsä. Vuosina 1979–1992 oli hän myös Karjalassa, Petroskoin luterilaisen seurakunnan pappi ja vuosina 1990–1993 Inkerin rovastikunnan rovasti.


title: Paul Saar

text: Viron presidentti Lennart Meri myönsi Saarille Valkoisen Tähden ritarikunnan kunniamerkin vuonna 2001.


title: Paul Saar

text: Suomen arkkipiispa Jukka Paarma myönsi Saarille Pyhän Henrikin ristin vuonna 2008.


title: Miraclebox 9 Twin HD PVR

text: Miraclebox 9 Twin HD on digitaalisovitin, jossa on paikat kahdelle virittimelle. Laitteeseen on mahdollista asentaa CI+ hyväksytty ohjelmisto, jolloin myös salattujen HD-kanavien katselu onnistuu. Digiboksista löytyy kovalevyn nopeustesti, jolla pystyy testaamaan riittääkö kovalevyn nopeus kanavien tallennukseen.


title: Kiviak

text: Kiviak on perinteinen grönlantilainen talviruoka, joka valmistetaan laittamalla ruokkilintuja nyljetyn hylkeen sisälle.


title: Kiviak

text: Noin 500 ruokkia laitetaan hylkeennahkaan kokonaisina, poistamatta nokkia, jalkoja tai höyheniä, ja ilma pyritään poistamaan mahdollisimman huolellisesti nahan sisältä. Tämän jälkeen nahka ommellaan kiinni ja sinetöidään rasvalla ja päälle asetetaan suuri kivi, jotta hylje pysyisi mahdollisimman tiiviinä. Useiden kuukausien aikana linnut fermentoituvat ja niitä syödään talvisaikaan, erityisesti syntymäpäivillä ja häissä.


title: Kiviak

text: Kiviakin valmistamista on esitelty BBC:n Human Planet -sarjassa vuonna 2011.


title: Napoleon Hill

text: Oliver Napoleon Hill (26. lokakuuta 1883 – 8. marraskuuta 1970) oli yhdysvaltalainen kirjailija. Hänet tunnetaan henkilökohtaiseen menestykseen opastavista itseopiskelukirjoistaan. Hänen tunnetuin teoksensa on "Think and Grow Rich (1937)", suom. "Ajattele oikein – menesty! (Enterio, 2007)". Hill väitti haastatelleensa yli 500:aa aikansa menestyneintä ihmistä, kuten Andrew Carnegie, Thomas Edison, Alexander Graham Bell, Henry Ford, John D. Rockefeller ja Theodore Roosevelt. Hill löysi heistä samat yhdistävät tekijät ja lainalaisuudet, jotka tekivät heistä kaikista menestyjiä. Hill korosti mielen voimaa: ihmisen on haluttava menestystä palavasti ja järkkymättömästi, ja alettava nähdä itsensä menestyjänä ilman epäilyksiä, jotta voi saavuttaa haluamansa.


title: Napoleon Hill

text: Kirjassaan "Grow Rich!: With Peace of Mind", Hill kertoo saaneensa salaista tietoa henkimaailman olennoilta.


title: Castor Sekwa

text: Castor Sekwa (28. maaliskuuta 1927 – 4. kesäkuuta 1996) oli tansanialainen roomalaiskatolinen piispa. Hänet vihittiin papiksi Shinyangan hiippakuntaan 15. elokuuta 1959 ja nimitettiin sen piispaksi 30. tammikuuta 1975. Piispaksi vihkiminen seurasi 18. toukokuuta. Pääkonsekraattorina toimi Laurean Rugambwa, jota avustivat Marc Mihayo ja Placidus Gervasius Nkalanga. Sekwa kuoli 69-vuotiaana virassa.


title: George H. Hitchings

text: George H. Hitchings (18. huhtikuuta 1905 Hoquaim, Washington – 27. helmikuuta 1998 Chapel Hill, Pohjois-Carolina) oli yhdysvaltalainen farmakologi. Hän voitti vuonna 1988 Nobelin lääketieteen palkinnon yhdessä James W. Blackin ja Gertrude B. Elionin kanssa.


title: Kimbra

text: Kimbra (oikealta nimeltään Kimbra Lee Johnson, s. 27. maaliskuuta 1990 Hamilton, Uusi-Seelanti) on uusiseelantilainen laulaja ja lauluntekijä. Hänen vuonna 2011 ilmestynyt esikoisalbuminsa "Vows" ylsi Uuden-Seelannin albumilistalla parhaimmillaan kolmannelle sijalle ja Australian albumilistalla neljänneksi.


title: Kimbra

text: Samana vuonna Kimbra esiintyi Gotyen singlellä ”Somebody That I Used to Know”, joka pysyi Australian singlelistan kärjessä kahdeksan viikon ajan. Edellisen kerran vähintään yhtä pitkään Australian listaykkösenä oli pysynyt Savage Gardenin ”Truly Madly Deeply” vuonna 1997. Gotyen ja Kimbran esiinnyttyä "Saturday Night Livessä" 14. huhtikuuta 2012 ”Somebody That I Used to Know” nousi Yhdysvalloissa Billboard Hot 100 -listan ykkössijalle. Suosion taustalla oli myös kappaleen coverversion esittäminen televisiosarjassa "Glee" 10. huhtikuuta. Yhdysvaltojen lisäksi Gotyen ja Kimbran yhteissingle saavutti kärkipaikan muun muassa Britannian ja Suomen virallisella singlelistalla.


title: Edmond Rostand

text: Edmond Eugène Alexis Rostand (1. huhtikuuta 1868 Marseille, Ranska – 2. joulukuuta 1918 Pariisi, Ranska) oli ranskalainen näytelmäkirjailija ja runoilija.